title: Kiiskala

text: Kiiskala () on kylä Leningradin alueen Jaaman piirin Laukaansuun kunnassa Venäjällä. Se sijaitsee Kurkolanniemen länsiosassa Narvanlahden rannalla 22 kilometriä Laukaansuusta luoteeseen. Vuonna 2010 kylässä oli 26 asukasta.


title: Kiiskala

text: Kiiskalan talot sijaitsevat Suomenlahden muinaisen rantavallin ja meren välisellä kapealla kaistaleella. Kylän edustan saarista suurin on Parissaluoto (ven. "Borisluda"). Pohjoispuolella on Liivarannaksi kutsuttu pitkä hiekkaranta ja idässä nimensä mukainen Suursuo ("Bolšoje boloto"). Kylän eteläpuolella on entisen pioneerileirin rauniot sekä Kurkolanniemen korkein kohta Linnamäki ("gora Gorodok").


title: Kiiskala

text: Ivangorodin Petrovskin pogostaan kuulunut kylä mainitaan ensimmäisen kerran Novgorodin Šelonin viidenneksen verokirjassa vuonna 1571 nimellä "Kiškino". 1580-luvun ruotsalaismiehityksen aikana se esiintyy muodossa "Kÿskella" ja vuosina 1618–1623 autiona nimellä "Kischala". Myöhemmin kylän asukkaat olivat Kosemkinan luterilaiseen seurakuntaan kuuluneita inkerinsuomalaisia. 1860-luvulle saakka he olivat tilanomistajan maaorjia. Kylän alkuperäisiä sukuja ovat Merinen, Mäkinen, Pilli ja Saunanen. Vuonna 1899 Kiiskala kuului kyläkuntana Narvusin volostiin. Sen 89 asukasta olivat kaikki luterilaisia suomalaisia.


title: Kiiskala

text: Neuvostoaikana Kiiskala kuului Konnun kyläneuvostoon. Kylän pääelinkeino oli kalastus. 1930-luvun lopussa rakennettiin Kiiskalan ohi kulkeva mukulakivitie, joka on edelleen käytössä. Niemimaan kärjessä sijainneeseen puna-armeijan tukikohtaan johtaneesta rautatiestä muistuttaa entisen aseman nimi "Pjatiletka". Vuonna 1939 kylässä oli 161 asukasta.


title: Kiiskala

text: Toisen maailmansodan aikana saksalaiset siirsivät Kiiskalan asukkaat Suomeen. Neuvostoliittoon palattuaan heidät karkotettiin sisä-Venäjälle. Ensimmäiset kanta-asukkaat pääsivät palaamaan kylään 1950-luvulla. Vuonna 1958 siellä oli 82 asukasta. Nykyään Kiiskala on vain muutaman vakituisen asukkaan kylä, mutta kesäisin sen väkiluku kasvaa moninkertaiseksi. 1990-luvulla siellä asui vielä muutamia inkerinsuomea taitavia vanhuksia. Nykyään Kiiskalaan palaa kesän ajaksi muutamia Suomessa asuvia inkerinsuomalaisia.


title: Puruimuri

text: Puruimuri on yleisnimitys laitteelle jolla voidaan imeä puun purua. Laitteita on pieniä mutta myös paljon kookkaampia joita voi olla tehtaissa tai oppilaitoksissa erilaisten puuntyöstökoneiden, kuten oikohöylän yhteydessä.


title: Santhelenanharjalintu

text: Santhelenanharjalintu ("Upupa antaios") on sukupuuttoon kuollut sarvinokkalintulaji. Se oli läheistä sukua harjalinnulle ("Upupa epops").


title: Santhelenanharjalintu

text: Santhelenanharjalintu oli suurikokoinen ja lentokyvytön lintu, joka eli endeemisenä Saint Helenan saarella eteläisellä Atlantilla. Se tunnetaan vain luulöydöistä ja on luultavasti kuollut sukupuuttoon pian sen jälkeen kun saari löydettiin vuonna 1502. Se hävisi oletettavasti metsästyksen ja saarelle päässeiden vieraslajien takia.


title: Tuholaistorjunta

text: Tuholaistorjunta on toimintaa, jossa tuhohyönteinen tai muu tuhoeläin poistetaan asuin- tai liiketilasta jotta tilaa voitaisiin käyttää normaalisti ilman tuhohyönteisten, kuten torakoiden tuomia haittoja.


title: Tuholaistorjunta

text: Tuhohyönteisten ja -eläinten torjuntaan on olemassa erityisiä siihen erikoistuneita yrityksiä.


title: Tuholaistorjunta

text: Tuholaiset voi tappaa muun muassa kemikaaleilla, kuumentamalla rakennuksen lämpötila yli +50°c useamman tunnin ajaksi, UV-laitteilla, perinteisillä loukuilla ja elektronisilla loukuilla..


title: Kolmas käsi

text: Kolmas käsi on aputeline juotostöihin mutta sitä voi hyödyntää myös tietyissä käsitöissä. Telineessä voi olla myös suurennuslasi. Telineessä on kahdet nivelletyt hauenleuat tai muut pidikkeet, joilla voi asettaa päällekkäin esimerkiksi kaksi sähköjohtoa juottamista varten. Telineessä juotoksista tulee laadukkaampia, kun yhdistettävät pinnat eivät pääse liikkumaan.


title: Victoria Duval

text: Victoria Duval (s. 30. marraskuuta 1995 Miami, Florida) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 90 heinäkuussa 2014.


title: Victoria Duval

text: Duval syntyi 30. marraskuuta 1995 Yhdysvaltain Miamissa, mutta vietti lapsuutensa Haitissa. Hänen vanhempansa ovat haitilaisia. Ollessaan seitsemänvuotias, Duval joutui tätinsä luona ollessaan ryöstäjien panttivangiksi. Tämän jälkeen hän muutti äitinsä, Nadinen, kanssa takaisin Yhdysvaltoihin, hänen isänsä, Jean-Mauricen, jäädessä Haitiin töihin. Haitin maanjäristyksessä 2010 hänen isänsä hautautui, mutta sai kaivettua itsensä ylös. Hän kärsi kuitenkin luunmurtumista, ja hänen keuhkonsa puhkesivat. Hänen vasen kätensä halvaantui.


title: Victoria Duval

text: Duval pelasi ITF-turnauksessa ensimmäisen kerran vuonna 2010. Ensimmäisen voittonsa ITF-kiertueen ottelussa hän saavutti Midlandin 100 000 Yhdysvaltain dollarin turnauksessa helmikuussa 2011. Lokakuussa 2011 hän eteni välieriin Williamsburgin 10 000 dollarin ITF-turnauksessa. Hän saavutti finaalipaikan Bayamonin ITF-nelinpeliturnauksessa Allie Kiickin parina. Tammikuussa 2012 Duval pääsi finaaliin Sumterin 10 000 dollarin ITF-turnauksessa. Elokuussa 2012 Duval pääsi mukaan Grand Slam -turnauksen pääsarjaan Yhdysvaltain avoimissa selvitettyään karsinnat. Hän hävisi turnauksen ensimmäisellä kierroksella Kim Clijstersille.


title: Victoria Duval

text: Helmikuussa 2013 maailmanlistan sijalla 451 ollut Duval teki debyyttinsä WTA-kiertueella pelattuaan Memphisissä. Hän voitti ensimmäisellä kierroksella maailmanlistan sijalla 69 olleen Johanna Larssonin. Toisella kierroksella hän hävisi Kristina Mladenovicille. Maaliskuussa hän pelasi Miamissa voittaen ensimmäisellä kierroksella Andrea Hlaváčkován. Toisella kierroksella hän hävisi Jelena Jankovićille. Hän tienasi turnauksesta 13 750 Yhdysvaltain dollaria. Yhdysvaltain avoimissa 2013 Duval saavutti ensimmäisen voittonsa Grand Slam -turnauksen pääsarjassa, kun hän voitti ensimmäisellä kierroksella vuonna 2011 turnauksen voittaneen Samantha Stosurin. Toisella kierroksella hän hävisi Daniela Hantuchoválle suoraan kahdessa erässä.


title: Voimamies

text: Voimamies on historiallisesti ollut kuuluisa voimailulajien harrastaja, esimerkiksi painonnostaja, joka voi esiintyä esimerkiksi sirkuksessa.


title: Voimamies

text: Voimamiehet olivat suosittuja sirkusesiintyjiä 1800-luvulla. Usein voimamiehet todistivat voimansa liikuttamalla tai nostamalla esineitä, joiden yleisö luuli olevan mahdotonta liikuttaa. Voimamiehet saattoivat esimerkiksi nostaa alasimia tai taivuttaa metallitankoja. Tunnettu suomalainen esiintyvä voimamies oli esimerkiksi Viljami Hautaviita.


title: Voimamies

text: Nykyään voimamieskilpailut ovat urheilulaji, ja voimamiehiksi nimitetään lajissa kilpailevia urheilijoita.


title: Under the Red Star

text: Under the Red Star on vuonna 2011 valmistunut kanadalainen draamadokumentti, joka kertoo 1900-luvun alun kanadansuomalaisesta työväenliikkeestä. Sen on ohjannut suomalaiset sukujuuret omaava Kelly Saxberg. Hänen tekemänsä käsikirjoitus perustuu professori Varpu Lindströmin suomalaissiirtolaisia koskevaan tutkimustyöhön. Elokuvan pääosissa ovat suomalaiset näyttelijät Elena Leeve ja Jussi Nikkilä sekä Suomessa syntynyt kanadalainen harrastajanäyttelijä Rauli Pohjolainen.


title: Under the Red Star

text: "Under the Red Star" seuraa kanadansuomalaisten työväenliikkeen historiaa vuosina 1910–1937. Se käsittelee erityisesti suomalaissiirtolaisten radikalisoitumista, jolla oli merkittävä vaikutus myös koko Kanadan työväenliikkeen synnyssä. Elokuvan keskeiset henkilöhahmot ovat kertojana toimiva sanomalehtimies Aku Päiviö, agitaattori Sanna Kannasto sekä ammattiyhdistysaktiivi Tom Hill. Tapahtumien keskiössä on Ontarion provinssissa sijaitsevan Port Arthurin (nyk. Thunder Bay) kaupungin suomalaissiirtolaisten kokoontumispaikka Finnish Labour Temple. Näyteltyjen kohtauksien lisäksi elokuva sisältää vanhoja arkistofilmejä sekä valokuvia. Thunder Bayssä kuvattu "Under the Red Star" on yksi kaikkien aikojen suurimpia Northwestern Ontarion alueella tehtyjä elokuvatuotantoja. Ontarion kulttuuriviranomaisten lisäksi sitä tuki myös Turussa toimiva Siirtolaisuusinstituutti. Varpu Lindströmin ohella elokuvaan liittyvää tutkimustyötä teki kanadalainen professori Michel S. Beaulieu.


title: Under the Red Star

text: "Under the Red Starin" ensi-ilta oli syyskuussa 2011 Thunder Bayn "Bay Street Film Festival" -tapahtumassa. Elokuussa 2012 sitä esitettiin Suomessa neljällä eri paikkakunnalla. Elokuva on julkaistu myös DVD-muodossa.


title: Under the Red Star

text: Elokuva koostuu viidestä jaksosta, joista ensimmäinen kertoo suomalaissiirtolaisten saapumisesta Ontarion Port Arthuriin sekä heidän yhteisönsä synnystä ja Labour Templen työväentalon rakentamisesta. Toisessa jaksossa seurataan kanadansuomalaisen työväenliikkeen radikalisoitumista muun muassa IWW-ammattiliiton kautta, sekä Suomen sisällissodan jälkeen Kanadaan muuttaneiden punapakolaisten saapumista. Kolmas käsittelee 1930-luvun lamaa, jolloin kanadansuomalaisia houkuteltiin siirtolaisiksi Neuvosto-Karjalaan. Lisäksi kerrotaan kanadansuomalaisten ammattiyhdistysmiesten Viljo Rosvallin ja Janne Votilaisen murhasta. Neljäs osa käsittelee Espanjan sisällissotaan lähteneiden kanadansuomalaisten vapaaehtoisten liittymistä Kansainvälisten prikaatien alaiseen Mackenzie-Papineau-pataljoonaan. Viimeisessä jaksossa kuvataan toisen maailmansodan lähestymistä ja kanadansuomalaisen radikalismin hiipumista sotavuosien myötä.


title: Johanna Konta

text: Johanna Konta (s. 17. toukokuuta 1991 Sydney, Australia) on englantilainen tennispelaaja. Parhaimmillaan hän on ollut kaksinpelissä WTA-listan sijalla neljä heinäkuussa 2017. Konta syntyi Australiassa unkarilaisille vanhemmilleen, Gaborille ja Gabriellalle. He muuttivat Englantiin vuonna 2005, ja Konta sai maan kansalaisuuden vuonna 2012. Hän puhuu sekä unkaria että englantia.


title: Johanna Konta

text: Vuonna 2012 Konta pelasi Grand Slam -turnauksen pääsarjassa Wimbledonissa saatuaan villin kortin. Myös Yhdysvaltain avoimissa hän pelasi pääsarjassa, ja eteni toiselle kierrokselle voitettuaan Tímea Babosin. Vuoden 2015 Yhdysvaltain avoimissa Konta eteni neljännelle kierrokselle, jossa hävisi Petra Kvitoválle. Australian avoimissa 2016 Konta eteni sijoittamattoma pelaajana ensimmäisenä brittinaisena 33 vuoteen Grand Slam -turnauksen välieriin. Hän selviytyi välieriin myös Wimbledonin turnauksessa 2017.


title: Radiomiina

text: Radiomiina on miina, joka voidaan kaukolaukaista radioaaltojen avulla. Radiomiinat kehitettiin Neuvostoliitossa 1920-luvulla ja puna-armeija käytti niitä toisessa maailmansodassa vihollisen haltuun joutuneiden kaupunkien ansoittamiseen. Suomessa muistetaan varsinkin jatkosodan aikaiset Viipurin radiomiinat, joita neuvostojoukot alkoivat räjäytellä yksitellen suomalaisten vallattua Viipurin elokuussa 1941.


title: Radiomiina

text: Ylioppilas Vladimir ”Lado” Bekauria pidetään radiomiinojen isänä. Bekauri kävi rautatiealan ammattikoulun Kaukasiassa. Hänen ensimmäinen keksintönsä epäonnistui. Se oli tykki, joka oli tehty paloöljyputkesta. Tykillä ehdittiin ampua vain kerran 1905 levottomuuksien aikana, kun se räjähti. Bekauri ideoi kuitenkin radiolla laukaistavaa pommia ja pääsi esittelemään sen Vladimir Leninille. Elokuun 9. päivänä 1921 Bekauri sai valtuudet itseltään Leniniltä ja määräyksen organisoida ja toteuttaa salaisia keksintöjä kiireellisessä aikataulussa. Päätettiin muodostaa Pietariin uusi organisaatio sotilaallisten aseiden kehittämiseksi. Toimistossa työskenteli muun muassa radiotekniikan professori Vladimir Mitkevitsh. Toimiston työtä valvoi Lev Trotski, ja Lenin oli perillä sen toimista koko ajan. Jo vuonna 1925 testattiin ensimmäisiä radio-ohjattavia miinoja. Paikalla oli muun muassa sotilasneuvoston puheenjohtaja Mihail Frunze: miina pystyttiin räjäyttämään 25 km:n päästä. Miina sai nimekseen BEMI, kehittäjiensä Bekaurin ja Mitkevitshin nimien mukaan. Tämän radiolaukaisimen toiminta perustui yhteen äänitaajuuteen, jota lähetettiin radioteitse. Vastaanotin oli varustettu samantaajuisella äänioskillaattorilla, ja kun taajuudet olivat samat, antoi laite räjäytyspulssin miinalle.


title: Radiomiina

text: Vuonna 1929 radiolla voitiin ohjata myös erilaisia siviilikohteita, muun muassa Leningradista voitiin sytyttää Kremlissä kattokruunujen valot. Vuonna 1932 Bekauri palkittiin keksinnöstään Punainen Tähti -kunniamerkillä. Pian Kaukasian armeijan yhteyteen muodostettiin maan ensimmäinen erikoispataljoona, joka oli varustettu radio-ohjausmiinoilla. Ryhmää johti J. V. Jatsebob, ja sodan aikana se siirrettiin eversti I. G. Starinovin alaisuuteen. 1930-luvun puolivälissä toimisto oli tieteellinen keskus, jolla oli oma laboratorio ja tehtaat sekä töissä korkeimman tason erikoisosaajia. Josif Stalin oletti, että se oli vastavallankumouksellinen organisaatio. Niinpä koko toimisto hajotettiin ja 40 tutkijaa ammuttiin. Radio-ohjattavien miinojen kehitys pysähtyi tähän, mutta jo valmistettuja miinoja käytettiin sodassa vuoden 1941 lopulla useissa kohteissa. Niiden virallinen tyyppimerkintä oli F-10.


title: Radiomiina

text: Neuvostoliiton aikana radiomiinoista esitetyt kertomukset perustuvat senaikaiseen sodan operatiivisen johdon muistinvaraiseen tietoon (muun muassa I. G. Starinov). Venäjän aikana radiomiinojen käyttöä on pyritty siellä tutkimaan uudelleen. Venäjän arkistoista ko. aineistoa ei ole löydetty, joten tutkimukset perustuvat pääosin Saksan ja Suomen armeijan arkistoihin. Näistä saatu tieto ei tue neuvostoaikaista historiankirjoitusta miinojen määrästä eikä niiden onnistuneista räjäytyksistä. Myöskään se tieto, etteivät saksalaiset olisi onnistuneet selvittämään venäläisten radiomiinojen toimintaperiaatetta, on nyt Venäjälläkin todettu paljolti propagandaksi. Esimerkiksi saksalaisten jo syyskuussa 1941 antamassa ohjeessa kerrotaan, miten radiomiinojen toiminta pystytään estämään.


title: Okalinnut

text: Okalinnut () on yhdysvaltalais-australialainen neliosainen draamaminisarja, joka perustuu australialaisen Colleen McCulloughin vuonna 1977 julkaistuun samannimiseen romaaniin. Minisarjan pääosissa ovat Richard Chamberlain, Rachel Ward, Barbara Stanwyck, Christopher Plummer, Jean Simmons ja Bryan Brown. Yhdysvalloissa se ensiesitettiin ABC:llä 27.–30. maaliskuuta 1983. Sarjan kaikki neljä jaksoa ohjasi Daryl Duke.


title: Okalinnut

text: "Okalinnut" kertoo Australian takamailla asuvan Clearyn perheen elämästä Drogheda-nimisellä lammastilalla kolmen sukupolven ajan.


title: Okalinnut

text: Minisarja voitti 14 palkintoa, joita olivat muun muassa kuusi Emmy-palkintoa ja neljä Golden Globea. Lisäksi "Okalinnut" on ollut ehdokkaana 17 palkintoon, joiden joukossa kymmenen Emmy-ehdokkuutta ja neljä Golden Globe -ehdokkuutta.


title: Okalinnut

text: Sarja on julkaistu myös DVD:nä.


title: Oléron

text: Île d’Oléron eli Oléron on saari Charente-Maritimen rannikolla Ranskassa. Sen on Ranskan Atlantin puoleisen rannikon suurin saari ja Ranskan kaikista saarista toiseksi suurin Korsikan jälkeen.


title: Oléron

text: Vuodesta 1966 saarelle pääsee siltaa pitkin, ja siitä on tullut vilkas lomakeskus.


title: Oléron

text: Saaren edustalla haaksirikkoutui vuonna 1924 suomalainen laiva Port Caledonia.


title: Oléron

text: Rannikolla on lisäksi kolme muuta saarta:


title: La Pallice

text: La Pallice, myös: grand port maritime de La Rochelle, on Ranskassa sijaitsevan La Rochellen kaupungin teollisuussatama. Se on kaupallinen syväsatama, ja se on nimetty ranskalaisen filosofin La Pallicen mukaan. Siellä on edelleen, joskin poissa käytöstä, toisen maailmansodan aikana rakennettu sukellusvenetukikohta. La Pallicessa on öljynpurkulaitteisto, ja siellä käsitellään pääasiassa trooppista puutavaraa. Sinne on 1980-luvulla siirretty kaupungin keskustasta kalastusalusten satama.


title: Automaalaamo

text: Automaalaamo on paikka jossa, maalataan henkilöautoja ja yleensä myös pakettiautoja. Raskaan kaluston maalaamot taas ovat erikoistuneet kuorma-autojen ja muiden työkoneiden maalaamiseen. Automaalaamossa on usein myös peltikorjaamo, jolloin yritystä tulisikin kutsua kolarikorjaamo- tai vauriokorjaamo-nimellä.


title: Automaalaamo

text: Suomessa on noin 600 automaalaamoa.


title: HK Nitra

text: HK Ardo Nitra on perinteikäs slovakialainen jääkiekkoseura Nitran kaupungista. Seura on perustettu jo vuonna 1926 ja se pelaa Slovakian pääsarjassa Extraligassa. Seuran kenties tunnetuin pelaaja on Zigmund Palffy.


title: Heksatriakontaanihappo

text: Heksatriakontaanihappo tai Heksatriakontyylihappo on pitkäketjuinen karboksyylihappo ja tyydyttynyt rasvahappo.


title: Heksatriakontaanihappo

text: Heksatriakontaanihapon leimahduspiste on noin 208 °C, höyrystymislämpö 77,1 kJ/mol ja taitekerroin 1,464.


title: Conqueror-luokka (taistelulaiva)

text: Conqueror-luokka oli Britannian kuninkaallisen laivaston kahden aluksen muodostama taistelulaivaluokka. Luokan alukset olivat niin kutsuttuja tornein ja törmäyskeulin varustettuja panssarilaivoja eli ironcladejä.


title: Conqueror-luokka (taistelulaiva)

text: "HMS Conqueror" oli suurennettu ja paranneltu versio "HMS Rupertista". Se oli varustettu raskaammin tykein, teräsrungolla, komposiittipanssarilla sekä parannetulla koneistolla. Alakannen ja pääkannen välinen panssarivyö oli keskilaivassa 12-tuumainen ja kahdeksan tuumainen päissä. Vyö päättyi 27 jalkaa ennen perää ja perässä olikin 11 tuuman paksuinen laipio.


title: Florio Catani

text: Florio Theodor Catani (1781 Lavin, Ala-Engadin, Graubünden – 1871 Helsinki) oli sveitsiläissyntyinen helsinkiläinen ravintoloitsija ja sokerileipuri.


title: Florio Catani

text: Catanin suku oli sokerileipurin ammattiin erikoistuneita retoromaanin kieltä puhuvia graubündeniläisiä Sveitsistä. Hän sai porvarisoikeudet Göteborgissa Ruotsissa vuonna 1811 pasteijaleipurina, mutta muutti 1825 Suomeen. Toimittuaan kolmen vuoden ajan Porvoossa hän siirtyi Helsinkiin. 1830-luvun alusta alkaen Catanin konditoria toimi osoitteessa Pohjoisesplanadi 31, ja siitä tuli kaupunkilaisten suosima paikka. Leipomon ja tarjoilun yhdistäminen oli tuolloin Suomessa uutta. Catanin konditoria toimi vuoteen 1917 samassa osoitteessa, johon hänen pojanpoikansa John Catani vuonna 1890 rakennutti komean kivitalon. Rakennus tunnetaan yhä Catanin talona.


title: Anton Ponkrašov

text: Anton Aleksandrovitš Ponkrašov (, s. 23. huhtikuuta 1986 Leningrad, Venäjän SFNT, Neuvostoliitto) on venäläinen koripalloilija ja olympiamitalisti.


title: Anton Ponkrašov

text: Ponkrašov on pelannut koko uransa venäläisissä seurajoukkueissa lukuun ottamatta -kesää 2010. Hän voitti vuosina 2007 ja 2012 Venäjän mestaruuden sekä vuosina 2007, 2008 ja 2010 Venäjän cupin. Vuonna 2012 Ponkrašov voitti VTB United-liigan mestaruuden.


title: Anton Ponkrašov

text: Venäjän maajoukkueessa Ponkrašov saavutti maan ensimmäisen olympiamitalin, pronssin, miesten koripallossa Lontoossa 2012. Venäjän maajoukkueessa Ponkrašov on lisäksi voittanut Euroopan mestaruuden vuonna 2007 ja EM-pronssia vuonna 2011. Vuoden 2010 MM-kilpailuissa Ponkrašovin edustama Venäjä oli seitsemäs sekä EM-kilpailuissa seitsemäs vuonna 2007 ja kahdeksas vuonna 2005.


title: HMS Neptune (1874)

text: HMS Neptune oli Britannian kuninkaallisen laivaston vuonna 1874 vesillelaskettu mastoin varustettu taistelulaiva, jonka tykit oli asennettu torneihin. Alus oli alun perin Reedin Brasilialle vuonna 1872 suunnittelema paranneltu versio "HMS Monarchista". Alus oli valmistuessaan vanhentunut niin tyypiltään kuin koneistoltaankin, mikäli sitä verrataan samanaikaisesti valmistettuihin kuninkaallisen laivaston aluksiin.


title: HMS Neptune (1874)

text: Brasilia tilasi aluksen Dudgeonilta Millwallista nimellä "Independecia" ja sen köli laskettiin vuonna 1873. Aluksen ensimmäinen vesillelasku 16. heinäkuuta 1874 jäi yritykseksi, ja toisella kertaa 30. heinäkuuta alus pysähtyi ennen veteen joutumista, mikä vaurioitti pahoin aluksen pohjaa. Alusta kevennettiin, ja se saatiin onnistuneesti laskettua vesille 10. syyskuuta, minkä jälkeen se siirrettiin Samuda Brothersille Poplariin korjattavaksi. Koeajot päättyivät joulukuussa 1877, jolloin alus oli saavuttanut 14,64 solmun nopeuden koneiden tuotettua 8 832 hevosvoimaa. Britannian hallitus lunasti aluksen maaliskuussa 1878, jottei se olisi joutunut Venäjän keisarikunnalle.


title: HMS Neptune (1874)

text: Brasilian laivaston "Independencia" aloitti koeajot joulukuussa 1877, ja Britannian kuninkaalliselle laivastolle alus ostettiin maaliskuussa 1878, jolloin se samalla nimettiin "Neptuneksi". Alus siirrettiin Portsmouthiin, jossa sen aseistus ja muuta materiaalia vaihdettiin. Alus palasi telakalta 3. syyskuuta 1881.


title: HMS Neptune (1874)

text: "Neptune" otettiin palvelukseen 28. maaliskuuta 1883 liitettynä Kanaalin laivastoon, mistä se siirrettiin vuonna 1885 Välimeren laivastoon. Alus palasi Portsmouthiin heinäkuussa 1886 huollettavaksi. Toukokuussa 1887 alus siirrettiin reserviin sijoitettuna Holyheadiin vartiolaivaksi.


title: HMS Neptune (1874)

text: Alus siirrettiin miehittämättömään reserviin marraskuussa 1893 Portsmouthissa. Alus myytiin 15. syyskuuta 1903 romutettavaksi 18 000 punnalla. Hinaaja "Rowlandin" hinatessa alusta 23. lokakuuta köydet katkesivat. Myrskytuulten painamana alus vaurioitti laiturissa olevia aluksia. Lopulta alus romutettiin Lenwerderissä Saksassa vuonna 1904.


title: Forbidden (elokuva)

text: Forbidden on vuonna 1932 julkaistu Frank Capran ohjaama yhdysvaltalainen melodraama, jonka pääosissa ovat Barbara Stanwyck, Adolphe Menjou ja Ralph Bellamy.


title: Forbidden (elokuva)

text: "Forbidden" -elokuvan on käsikirjoittanut Jo Swerling Capran tarinan pohjalta. "Forbidden" sai ensimmäisen ensi-iltansa kotimaassaan 9. tammikuuta vuonna 1932 New Yorkissa. Maanlaajuinen ensi-ilta oli 15. tammikuuta. Melodraama on Columbia Picturesin tuottama.


title: Forbidden (elokuva)

text: "Forbidden" kertoo Lulu-nimisestä kirjastonhoitajasta (Stanwyck), joka rakastuu naimisissa olevaan mieheen (Menjou) traagisin seurauksin.


title: Semjon Antonov

text: Semjon Sergejevitš Antonov (, s. 18. heinäkuuta 1989 Nižnevartovsk, Hantien ja mansien autonominen piirikunta, Neuvostoliitto) on venäläinen koripalloilija ja olympiamitalisti.


title: Semjon Antonov

text: Vuonna 2011 Antonov teki kolmivuotisen sopimuksen PBL-joukkue BK Nižni Novgorodin kanssa. Venäjän maajoukkueessa Antonov voitti EM-pronssia vuonna 2011 ja olympiapronssia Lontoossa 2012. Lontoon olympiamitali oli Venäjän ensimmäinen miesten koripallossa.


title: HK Poprad

text: HK Poprad on popradilainen Extraligassa pelaava jääkiekkojoukkue.


title: Riivattu talo

text: Riivattu talo () on televisioelokuva vuodelta 1970, jonka ohjasi John Llewellyn Moxey. Televisioelokuva on genreltään kauhu, ja sen pääosissa ovat Barbara Stanwyck, Richard Egan ja Michael Anderson Jr.. "Riivattu talo" perustuu Barbara Michaelsin romaaniin "Ammie, Come Home", josta Henry Farrell laati käsikirjoituksen.


title: Andrievs Niedra

text: Andrievs Niedra (8. huhtikuuta 1871 – 25. syyskuuta 1942) oli latvialainen poliitikko ja luterilainen pastori. Hän muun muassa johti Latvian saksalaismielistä hallitusta vuonna 1919.


title: Andrievs Niedra

text: Andrievs Niedra syntyi Tirzasissa silloisella Liivinmaalla vuonna 1871. Vuonna 1899 hän valmistui teologian opinnoistaan Tarton yliopistosta ja kirjoitti sittemmin nationalistisia kertomuksia ja runoja. Töitä hän teki useille paikallisille lehdille. Vuodesta 1903 vuoteen 1906 hän toimitti "Austrums" nimistä lehteä. Vuoden 1905 vallankumouksen puhjettua hän vastusti sen kannattajien aatteita. Vuosien 1906 ja 1918 välillä hän toimi pastorina kahden eri seurakunnan alueella Liivinmaalla.


title: Andrievs Niedra

text: Niedra siirtyi politiikkaan puna-armeijan aloitettua työntymisen Latviaan tammikuussa 1919. Hän kannatti yhteistyötä saksalaisten kanssa punaisten voittamiseksi. Saksalaisten järjestettyä vallankaappauksen Kārlis Ulmaniksen johtamaa väliaikaista hallitusta vastaan Andrievs Niedra ryhtyi johtamaan saksalaisten pystyyn kokoamaa heille myönteistä hallitusta ja teki myöhemmin yhteistyötä myös Latviassa toimineiden Pavel Bermondt-Avalovin johtamien valkoisten venäläisten kanssa. Näiden kukistuttua Niedra pakeni Saksaan. Vuosina 1921–192 hän toimi luterilaisena pastorina Vilnassa Liettuassa.


title: Andrievs Niedra

text: Niedra palasi Latviaan vuonna 1924, mutta hänet pidätettiin maanpetoksesta epäiltynä ja hänet tuomittiin kolmeksi vuodeksi vankilaan. Tuomio kuitenkin muutettiin kielloksi asettua Latviaan. Tämän jälkeen Niedra asettui Itä-Preussiin, jossa hän jatkoi pastorin töitään. Hän palasi uudelleen Latviaan saksan miehitettyä alueen toisen maailmansodan aikana huhtikuussa 1942 ja hän kuoli saman vuoden syyskuussa Riiassa.


title: Here Without You

text: Here Without You on yhdysvaltalaisen alternative rock -yhtye 3 Doors Downin single ja kappale. Se on kuudes raita yhtyeen vuonna 2002 julkaistulla "Away From the Sun" -studioalbumilla, ja se julkaistiin albumin toisena singlenä 11. elokuuta 2003 edistämään albumin myyntiä. Kappale on yksi yhtyeen tunnetuimpia, ja ilmestyessään single päätyi kotimaassaan Yhdysvalloissa Billboardin singlelistan viidennelle sijalle. Single on ylittänyt kotimaassaan sittemmin kaksinkertaisen platinamyyntirajan, ja myös Australiassa sen myyntilukemat ovat yltäneet platinarajaan.


title: Here Without You

text: Sanoitustensa johdosta kappale nousikin tärkeään merkitykseen Irakin sodan aikana. Yhtyeen laulaja Brad Arnold sai inspiraationsa sanoitusten kirjoittamiseen silloisesta suhteestaan vaimonsa kanssa. Kappaleen sanat kertovat rakkaan ihmisen kaipuusta.


title: Here Without You

text: Yhdysvaltain painos


title: Here Without You

text: Yhdistyneen kuningaskunnan painos


title: Here Without You

text: Yhdistyneen kuningaskunnan vaihtoehtoinen painos


title: Pumiliotoksiinit

text: Pumiliotoksiinit ovat eläinperäisiä alkaloideja, joita on eristetty sammakkoeläinten ihosta sekä eräistä muurahaisista. Neotrooppisista myrkkysammakoista on eristetty yli 500 erilaista rasvaliukoista alkaloidia, jotka jakautuvat yli 20 pääluokkaan kemiallisen rakenteensa mukaan. Pumiliotoksiinit muodostavat yhden suurimmista pääluokista. Erilaisia pumiliotoksiineja tunnetaan jo yli 30 kpl ja niiden sukulaisyhdisteitä, allopumiliotoksiineja, 20 kpl. Sekä pumiliotoksiinien että allopumiliotoksiinien arvellaan syntyvän sammakoiden elimistössä, kun ne syövät toksisia punkkeja.


title: Pumiliotoksiinit

text: Esimerkiksi pumiliotoksiini A (CHNO) ja pumiliotoksiini B (CHNO) eristettiin mansikkasammakosta ("Dendrobates pumilio") vuonna 1967. Aineet ovat suhteellisen myrkyllisiä, sillä ihon alle annosteltu tappava määrä hiirelle on noin 20 mikrogrammaa. Aineet vaikuttavat sydämen ja lihasten toimintaan. Pumiliotoksiini B voi aiheuttaa natriumin vuodon soluihin sitoutumalla jänniteriippuvaisiin natriumkanaviin.


title: Paltoga

text: Paltoga (venäjäksi Палтога) on kylä Vytegran piirissä, Vologdan alueella Venäjällä. Vuonna 2002 kylässä oli 295 asukasta.


title: Laiva (televisio-ohjelma)

text: Laiva on suomalainen Aito Median tuottama televisio-ohjelma. Ohjelma on kuvattu "M/S Nordlandialla". Siinä seurataan laivan miehistön sekä asiakkaiden laivamatkaa. Ensimmäinen tuotantokausi alkoi Jim-kanavalla 3. syyskuuta 2012.


title: A Sorta Fairytale

text: A Sorta Fairytale on laulaja-lauluntekijä Tori Amosin kappale vuodelta 2002. Se esiintyi alun perin Amosin albumilla "Scarlet's Walk". A Sorta Fairytale julkaistiin singlenä ja DVD-singlenä. Kappaleesta on olemassa kolme versiota; albumiversio (kesto 5:30), "A Sorta Fairytale (101 Mix)" (3:58) ja "A Sorta Fairytale (Original Single Version)" (3:58). CD-singlellä on B-puolena Scarlet's Walkilta pois jäänyt kappale "Operation Peter Pan".


title: A Sorta Fairytale

text: DVD-single sisältää muun muassa kappaleen musiikkivideon ja haastattelumateriaalia. Näyttelijä Adrien Brody esiintyy Amosin vastanäyttelijänä musiikkivideolla. Kappale A Sorta Fairytale on esiintynyt myös televisiosarjoissa "L-koodi" ja "Muodon vuoksi".


title: A Sorta Fairytale

text: A Sorta Fairytale on Amosin vuonna 2002 ilmestyneen Scarlet's Walk -albumin toinen kappale. Scarlet's Walk on konseptialbumi, joka kertoo Scarlet-nimisen nuoren naisen elämästä ja matkasta ympäri Yhdysvaltoja.


title: A Sorta Fairytale

text: Amos on sanonut, että kappaleessa Scarlet luulee löytäneensä sielunkumppanin tapaamastaan miehestä. He ajavat autolla 101-valtatietä San Fransciscoon ja heillä menee hyvin kunnes he tajuavat, että toinen ei ole sitä mitä on luullut. "Kyse ei ole siitä, etteikö suhteessa olisi tarpeeksi rakkautta vaan siitä ettei tiedä miten saisi sen toimimaan" Amos selittää kappaleen merkitystä. Toisaalta hän sanoo myös kappaleen kertovan siitä, että toiset tulevat ja lähtevät ihmisen elämästä, mutta heitä kantaa silti mukanaan sydämessään.


title: The Lemonheads

text: The Lemonheads on bostonilainen alternative rock -yhtye, jonka perustivat vuonna 1986 Evan Dando, Ben Deily ja Jesse Peretz. Dando on yhtyeen ainoa alkuperäinen jäsen. Muut nykyiset jäsenet ovat Vess Ruhtenberg, Devon Ashley, Mark Cutsinger.


title: The Lemonheads

text: Yhtyeen musiikissa oli punk-vaikutteita alkuaikoina, mutta myöhemmin heidän musiikkinsa meni kohti "college rockia". Lemonheads sai suosiota ja pääsi suuren yleisön tietoisuuteen vuonna 1992, kun he tekivät levytyssopimuksen ja julkaisivat albumin " It's a Shame about Ray". Seuraavaksi yhtye teki coverin Simon & Garfunkelin kappaleesta "Mrs. Robinson", josta tuli yhtyeen menestynein single. Lemonheads oli aktiivinen vuoteen 1997 asti ennen kuin jäi tauolle. Comebackin yhtye teki uudella kokoonpanolla vuonna 2005 ja julkaisi "Lemonheads" -albumin seuraavana vuonna. Yhtye julkaisi uusimman albuminsa "Varshons" kesäkuussa 2009.


title: Jevgeni Voronov

text: Jevgeni Sergejevitš Voronov (, s. 7. toukokuuta 1986 Mineralnyje Vody, Venäjän SFNT, Neuvostoliitto) on venäläinen koripalloilija ja olympiamitalisti.


title: Jevgeni Voronov

text: Voronov voitti Venäjän maajoukkueessa olympiapronssia Lontoossa 2012. Olympiamitali oli Venäjän ensimmäinen miesten koripallossa. Vuoden 2010 MM-kilpailuissa Voronov ja Venäjä olivat seitsemänsiä. Seuratasolla Voronov on voittanut Venäjän mestaruuden vuonna 2012 ja Venäjän cupin vuonna 2009. VTB United-liigan mestaruuden Voronov voitti vuonna 2012.


title: Vallankumouksen pyörteissä

text: Vallankumouksen pyörteissä () on vuonna 1936 ensi-iltansa saanut John Fordin ohjaama yhdysvaltalainen draamaelokuva, jonka pääosissa ovat Barbara Stanwyck ja Preston Foster. Draamaelokuva on RKO Radio Picturesin tuottama.


title: Vallankumouksen pyörteissä

text: "Vallankumouksen pyörteissä" perustuu samannimiseen "The Plough and the Stars" -näytelmään (1926), jonka oli kirjoittanut Sean O'Casey. Näytelmän pohjalta Dudley Nichols oli laatinut käsikirjoituksen.


title: Vallankumouksen pyörteissä

text: "Vallankumouksen pyörteissä" sai ensi-iltansa kotimaassaan 26. joulukuuta vuonna 1936 ja Suomessa 18. huhtikuuta vuonna 1937.


title: Kristiinankaupungin markkinat

text: Kristiinankaupungin markkinat ovat Pohjanmaalla Kristiinankaupungissa järjestettäviä markkinoita.


title: Kristiinankaupungin markkinat

text: Nykyään Kristiinankaupungissa pidetään neljät markkinat vuosittain. Niistä merkittävimmät ovat vuodesta 1783 lähtien Mikkelinpäivänä järjestetyt "Mikkelinmarkkinat" sekä heinäkuiset kesämarkkinat. Vuonna 1969 ensimmäisen kerran järjestetyt kesämarkkinat ovat yksi Suomen suosituimpia markkinatapahtumia. Kolmen päivän aikana niillä vierailee yli 60 000 kävijää. Vuoden 2012 markkinoiden avaajana toimi ministeri Carl Haglund ja niille odotettiin jopa 70 000 henkeä.


title: Kristiinankaupungin markkinat

text: Kaksi muuta Kristiinankaupungin vuosittaista markkinapäivää ovat vuonna 2016 ensimmäisen kerran järjestetyt Kevätmarkkinat sekä syyskuun ensimmäisenä lauantaina järjestettävät "Wanhanajan toripäivät".


title: Kristiinankaupungin markkinat

text: Kevätmarkkinat korvasi Kynttilänpäivän talvimarkkinat, jotka pidettiin viimeisen kerran vuonna 2015.


title: Harjavallan markkinat

text: Harjavallan markkinat ovat Harjavallan keskustassa sijaitsevalla Huovintorilla elo-syyskuun vaihteessa järjestettävät vuosittaiset markkinat.


title: Harjavallan markkinat

text: Vuonna 1980 ensimmäistä kertaa järjestetyt Harjavallan markkinat ovat yksi Lounais-Suomen suurimmista markkinatapahtumista. Kauppiaita markkinoilla on noin 200 ja kävijöitä kahden päivän aikana yli 20 000. Markkinoiden järjestäjinä toimivat Sotainvalidien Veljesliiton ja Lions clubin paikalliset osastot.


title: Kellari (rikosromaani)

text: Kellari eli kertomus poikkeuksellisista ja järkyttävistä tapahtumista, jotka aikanaan herättivät suurta huomiota Ruotsin kuningaskunnan Turun kaupungissa on Jyrki Heinon vuonna 2012 julkaisema ja Schildts & Söderströmsin kustantama rikosromaani. Kirjan tapahtumat sijoittuvat vuoteen 1796 ja Turun kaupunkiin, jossa luutnantti Carl Wennehielm ratkoo murhamysteeriä.


title: Complete Videos 1991–1998

text: Tori Amos: Complete Videos 1991–1998 on laulaja-lauluntekijä Tori Amosin vuonna 1998 julkaistu kokoelma hänen musiikkivideoistaan. Kokoelma sisältää kaikki Amosin vuosina 1991–1998 julkaistut musiikkivideot paitsi "Professional Widow". Videon julkaisi Atlantic Records. Se on myynyt Yhdysvalloissa kultaa.


title: BK Krasnyje Krylja

text: BK Krasnyje Krylja () on koripalloseura Samarasta, Venäjältä. Se pelaa maan pääsarja VTB United-liigassa.


title: BK Krasnyje Krylja

text: Krasnyje Krylja perustettiin vuonna 2009 konkurssiin menneen CSK VVS Samaran korvaajaksi. Kaudella 2009–2010 seura hävisi saksalaiselle BG 74 Göttingenille EuroChallengen loppuottelussa koriluvuin 83–75. Vuosina 2012–2013 seura voitti Venäjän cupin. Vuosina 2011–2014 seuran päävalmentajana toimi Sergei Bazarevitš.


title: BK Krasnyje Krylja

text: Kaudella 2012–2013 Krasnyje Krylja eteni jälleen EuroChallengen loppuotteluun, jossa se kohtasi turkkilaisen Pınar Karşıyakan. Tällä kertaa Krasnyje Krylja voitti loppuottelun koriluvuin 77–76.


title: Live from New York (Tori Amosin video)

text: Live from New York on laulaja-lauluntekijä Tori Amosin vuonna 1998 julkaistu konserttivideo. Se on nauhoitettu seksuaalisen väkivallan uhreja auttavan RAINN-organisaation hyväksi pidetyssä hyväntekeväisyyskonsertissa 23. tammikuuta 1997. Kappaleessa "Muhammad My Friend" laulaa Amosin kanssa Maynard James Keenan Tool-yhtyeestä.


title: Little Earthquakes (video)

text: Little Earthquakes on laulaja-lauluntekijä Tori Amosin vuonna 1992 julkaistu videokokoelma. Se sisältää kaikki aiemmin samana vuonna julkaistun "Little Earthquakes" -albumin kappeleista tehdyt musiikkivideot sekä live-esityksiä.


title: Swakopmundin suomalainen koulu

text: Swakopmundin suomalainen yksityiskoulu oli Swakopmundissa Lounais-Afrikassa, sittemmin Namibiassa vuosina 1950–1989 toiminut yksityiskoulu, joka toimi Suomen lähetysseuran työntekijöiden lasten kouluna. Vinetan kaupunginosassa, jossa koulu sijaitsi pisimpään, Etelä-Atlantti ja Namibin autiomaa alkuvuosina kirjaimellisesti kohtasivat toisensa.


title: Swakopmundin suomalainen koulu

text: Tällaisen koulun oppilaita on usein luonnehdittu matkalaukkulapsiksi tai “kolmannen kulttuurin lapsiksi” (engl. "third culture kids"), sillä he eivät täysin kuulu vanhempiensa eivätkä myöskään asuinmaansa vallitsevaan kulttuuriin vaan muodostavat ikään kuin oman kulttuurinsa.


title: Swakopmundin suomalainen koulu

text: Kahta poikkeusta lukuun ottamatta kaikki koulun 110 oppilasta ovat olleet Lähetysseuran työntekijöiden lapsia. Koulun toiminta jatkui vielä Oniipassa Ambomaalla ja osin Nkurenkurussa Kavangolla vuoteen 2000 saakka. Tämän jälkeen suomalaisten lähetystyöntekijöiden lapset kävivät kansainvälistä koulua Windhoekissa.


title: Swakopmundin suomalainen koulu

text: Suomen lähetysseura aloitti 1870 lähetystyön Saksan Lounais-Afrikan pohjoisosissa Ambomaalla, joka oli Suomen vanhimman lähetysjärjestön ensimmäinen työkenttä. Ensimmäiset lähetyssaarnaajat olivat naimattomia miehiä, ja siksi kysymys heidän lastensa koulutuksesta tuli ajankohtaiseksi vasta heidän avioitumisensa jälkeen. Martti Rautanen avioitui 1872 Frieda Kleinschmitdin kanssa ja Botolf Bernhard Björklund vuosi tämän jälkeen Frieda Kleinschmitdin vanhemman sisaren Kittyn kanssa.


title: Swakopmundin suomalainen koulu

text: Kun perheisiin oli syntynyt lapsia, heräsi kysymys siitä, missä he voisivat käydä koulua ja missä olosuhteissa ja ympäristössä heidän kasvatuksensa ja kasvamisensa tulisi tapahtua. Vanhemmat olivat yksimielisiä siitä, että lasten ei ollut hyvä kasvaa pakanallisen kulttuurin vaikutuspiirissä. Isät uhkasivat tulla “itse yhtäkkiä lapsiaan tuomaan kotimaahansa ennen kuin kunnioitettava Johtokunta sitä aavistaakaan”.


title: Swakopmundin suomalainen koulu

text: Lasten opetuksen järjestämiseksi oli useita mahdollisuuksia:


title: Swakopmundin suomalainen koulu

text: Lähetysseuran johtokunta päättikin, että lapset tulisi kouluttaa Suomessa. Niinpä ensimmäiset lähetyssaarnaajien lapset, Martti ja Frieda Rautasen lapset Reinhold, Anna ja Johanna sekä Botolf Bernhard ja Kitty Björklundin poika Kalle, samoin kuin Kaarle August Weikkolinin poika Johannes Weikkolin jätettiin Suomeen kouluun kotimaanlomien yhteydessä. Myöhemmin lasten äiti saattoi jäädä heidän kanssaan kotimaahan, kun taas isä palasi työkentälle Ambomaalle. 1900-luvulle tultaessa Lähetysseuran ohjeena oli, että lapset oli tuotava Suomeen 9-vuotiaina. Joskus tästä periaatteesta kuitenkin poikettiin. Björklundien kaksi tytärtä Frieda ja Lovisa opiskelivat jonkin aikaa Reinin lähetyksen koulussa Stellenboschissa heidän äitinsä oleskellessa Kapmaalla terveydellisistä syistä. Myös erään toisen perheen lapset kävivät saksalaista koulua Karibibin kylässä hereromaalla.


title: Swakopmundin suomalainen koulu

text: Lähetysjohtaja Matti Tarkkasen vieraillessa Lounais-Afrikassa vuonna 1925 Swakopmundia harkittiin koulutuksen paikaksi, mutta tuolloin lähetystyöntekijät pelkäsivät, että lapsista siellä tulisi enemmänkin saksalaisia tai buureja kuin suomalaisia. Myös lähetysjohtaja Uno Paunun tarkastaessa työkenttää vuonna 1937 eräs vanhemmista ilmoitti pelkäävänsä tuon kaupungin kielteistä, kiihkokansallista henkeä.


title: Swakopmundin suomalainen koulu

text: Lähetystyöntekijät päätyivät kuitenkin omatoimisesti siihen vaihtoehtoon, että lapset kävisivät koulua Swakopmundissa. Marja Väisälä kirjoitti vuonna 1958, että Ambomaan taikka Kavangon paikallisyhteisö ei ajanpitkään olisi suomalaislapselle oikein sovelias henkinen kasvuympäristö, kun taas Swakopmund “on Ambomaalta katsoen kuin kappale Eurooppaa Afrikan mantereella”.


title: Swakopmundin suomalainen koulu

text: Vuonna 1945 lähetyssaarnaaja Juho Syrjän vaimo Anna vei lapsensa Swakopmundiin saksalaiseen koulun ja jäi itse kaupunkiin huolehtimaan lapsistaan. He olivat vuokranneet osan leskirouva Cordesin taloista, joita eräät suomalaisista remontoi loppuvuodesta. Samaan aikaan erään toisen perheen lapset kävivät koulua Tsumebissa aivan Ambomaan eteläpuolella. Myöhemmin tämän ja muidenkin perheiden lapsia siirtyi Swakopmundiin, ja koulukotitoiminta vakiintui siellä. Koulukodin hoitajina vuorottelivat lasten äidit. Koulukieleksi oli lapsilla vaihtunut sodan lopputuloksen mukaisesti englanti. Tässä vaiheessa, joulukuussa 1946 Lähetysseuran johtokunta päätti pysyvän koulukodin perustamisesta. Samoihin aikoihin koulukoti muutti leskiruova Kaiserin omistamaan taloon, josta käytettiin nimitystä ”Sveitsiläistalo”, joka muuttui kaupungissa muotoon "Finnische Mission" (’Suomalainen lähetys’). Koulu toimi samassa korttelissa, talossa jossa näkyy kaksi ovea rinnakkain. Sittemmin ”Sveitsiläistalo” purettiin ja sen tilalle rakennettiin hieno hotelli, Hotel Schweizerhaus. Samassa yhteydessä toimii myös Café Anton.


title: Swakopmundin suomalainen koulu

text: Vuoden 1947 alusta Lähetysseuran johtajaksi tuli Tuure Vapaavuori, joka oli edellisenä vuotena palannut Angolasta Suomeen Lounais-Afrikan kautta. Hän alkoi puuhata Swakopmundiin äidinkielistä opetusta suomalaislapsille. Tarvittiin sekä opettaja että taloudenhoitaja. Opettajaksi tarjoutui maisteri Marja Väisälä, tähtieteilijä Yrjö Väisälän tytär, josta isä oli kaavaillut itselleen assistenttia Väisälä-yhtiöön. Oppilaitten vanhemmat pelkäsivät, että ”tähtitieteen maisteri” olisi liian korkeasti koulutettu opettamaan pieniä koululaisia.


title: Swakopmundin suomalainen koulu

text: Marja Väisälän saapuessa Lounais-Afrikkaan vuoden 1950 alkupuolella erimielisyydet siitä, missä koulun tulisi sijaita, heräsivät henkiin. Osa lähetystyöntekijöistä halusi koulun Ambomaalle. Motiivina oli lasten pitäminen lähellä vanhempia. Tämä olisi tosin merkinnyt 650 kilometrin koulumatkaa Kavangolla työtään tehneitten vanhempien lapsille. Myös Tsumebia ehdotettiin, sekä tarkemmin määrittelemätöntä paikka maan itäosassa, siinä toivossa, että silloin myös Tanganjikassa olleet Lähetysseuran työntekijöiden lapset olisivat voineet käydä samaa koulua. Swakopmundin valintaan vaikuttivat ennen kaikkea taloudelliset ja terveydelliset seikat. Rannikon terveellinen ja raikas ilmasto katsottiin paremmaksi lapsille kuin sisämaa. Lämpötila ylittää harvoin 20 °C:n eikä se juuri laske alle 10 °C:n. Rannikolla ei myöskään esiinyt malariaa, amebapunatautia tai aivokalvontulehdusepidemioita, jotka Ambomaalla tappoivat paljon lapsia.


title: Swakopmundin suomalainen koulu

text: Väisälä kirjoitti 27. heinäkuuta 1950 ensimmäisen nimen oppilasmatrikkeliin Ambomaalla. Koulu aloitti siellä niin sanottuna. ”pensaskouluna” (’bush school’), johon ei tarvittu viranomaisten lupaa. Koulu muutti syyskuun puolivälissä samana vuonna Swakopmundiin, missä sen toiminta jatkui rouva Kaiserin omistaman talon alakerrassa.


title: Swakopmundin suomalainen koulu

text: Väisälä kirjoittaa alkuvaiheista seuraavasti:


title: Swakopmundin suomalainen koulu

text: Oppilaiden määrän kasvaessa koulun tilat kävivät ahtaiksi. Maaliskuussa 1952 Väisälä kuuli sattumalta, että kaupunkiin rakennetaan uusi Vineta-niminen kaupunginosa keskustasta pohjoiseen, ja jo toukokuussa hän valitsi sieltä tontit 69 ja 70 suomalaista koulua varten ja kuun viimeisenä päivänä allekirjoitettiin kauppakirjat näistä tonteista. Kaupunginosaan kaavoitettiin kolme etelästä pohjoiseen kulkevaa taloriviä ja suomalaisen koulun tontit sijaitsivat kauimpana rannasta autiomaan reunalla. Suomalainen koulu muutettiin The Finnish School (Pty) Ltd -osakeyhtiöksi, jonka 2 500 punnan pääoma jaettiin viiden nimellisen osakkaan kesken. Yhtiö rekisteröitiin vuoden 1953 puolivälissä. Itse rakennustyöt käynnistyivät koulun lukukauden loputtua marraskuussa 1952. Koulu- ja koulukotirakennus saatiin vuoden 1953 syyskuussa siihen kuntoon, että koulu pystyi uusiin tiloihin tuon kuun lopussa. Rakennustöitä johti pastori Taisto Saarinen ja siihen osallistui eri vaiheissa kahdeksan suomalaista miestä, 15 ambolaista miestä, joiden joukossa oli mm. pappisseminaarilaisia, ja muutamia koulun vanhimmista oppilaista. Suomalaisten työmiesten joukossa ei ollut yhtään rakentamisen ammattilaista. Tontille nousi myös ulkorakennus, jossa oli muun muassa sauna. Vuonna 1958 rakennettiin vielä yksi rakennus, johon tuli autotalli ja vierashuone. Koko koulu- ja koulukotikompleksi oli alun perin mitoitettu 10–12 oppilasta varten.


title: Swakopmundin suomalainen koulu

text: Koulu- ja koulukotirakennuksen piirustukset olivat Marja Väisälän käsialaa. Hän kommentoi lopputulosta näin: “Vähän kotitekoisen näköinen talosta sitten tulikin, mutta se on viihtyisä ja tarkoituksenmukainen. Täällä oman katon alla ovat koulun työmuodotkin vasta oikein päässeet vakiintumaan.”


title: Swakopmundin suomalainen koulu

text: Väisälä oli yksi tämän koulun pitkäaikaisimmista opettajista. Hän jatkoi koulun opettajana vuoteen 1963 saakka, jolloin hän siirtyi Ambomaalle Oshigambon lukioon matematiikan ja luonnontieteitten opettajaksi maisteri Toivo Tirrosen tilalle. Siellä hän opetti vuoteen 1972 saakka, sillä Tirronen keskittyi myöhemmin ambokielen tutkimukseen ja "Oshindonga-englanti–sanakirjan" laadintaan. (Sanakirja ilmestyi postuumina v. 1986.) Vuonna 1972 Väisälän oli palattava kotimaahan hoitamaan heikkokuntoista äitiään. Koulukodin hoitaja toimi pisimpään Kirsti Asunta, 1967–1986, pois lukien kotimaanlomat.


title: Swakopmundin suomalainen koulu

text: Väisälä kertoo, että Lounais-Afrikan kouluhallitus oli hyväksynyt suomalaisen koulun yksityiskouluksi ja että se toimi tuon kouluhallituksen alaisuudessa. Suomalaisia oppisuunnitelmia saatiin noudattaa, sikäli kuin se Afrikassa oli mahdollista.


title: Swakopmundin suomalainen koulu

text: Koulun elämän Väisälä sanoi muistuttaneen suuren perheen elämää, kun oppilaista oli 5–10. Koulukodin hoitaja sai toimittaa äidin virkaa, kun taas koulun opettajan kontolle jäivät perheenpään velvollisuudet. Talouteen kuului myös ambolainen kotiapulainen, joka oli aina miespuolinen henkilö, sillä ambonaiset eivät saaneet tulla töihin oman alueensa, so. bantustanin ulkopuolelle.


title: Swakopmundin suomalainen koulu

text: Kaikki oppilaat istuivat samassa luokassa, riippumatta siitä, millä luokalla he periaatteessa olivat. Vanhimmat oppilaat joutuivat usein etsimään tietoa omatoimisesti, kun opettajan piti omistaa enin osa omasta ajastaan alakoululaisille.


title: Swakopmundin suomalainen koulu

text: Lapsilla oli erilaisia tehtäviä ja velvollisuuksia. Pienimmät esim. kattoivat ruokapöydän, vanhempia lapsia taas voitin lähettää asioille kauppaan tai postiin.


title: Swakopmundin suomalainen koulu

text: Swakopmundin kaupungissa asuneiden muiden lasten kanssa suomalaislapset joutuivat vain vähän tekemisiin. Tähän vaikutti se, että Vinetassa ei asunut lapsiperheitä, joten lähimmät valkoiset lapset olivat parin kilometrin päässä keskikaupungilla. Mustia lapsia kaupungissa ei liene ollut, koska mustia naisia sinne ei päästetty.


title: Swakopmundin suomalainen koulu

text: Lomille kotiin päästiin kaksi kertaa vuodessa. Swakopmundista Otjiwarongoon matkustettiin junalla, ja sieltä eteenpäin lähetyksen kuorma-auton lavalla. 1950-luvulla päällystämätön maantie Ambomaalle kulki Etoshan kansallispuiston läpi, jolloin matkalaiset saattoivat nähdä satapäisiäkin seeprojen ja antilooppien laumoja. Jos keli oli huono, saatettiin joutua yöpymäänkin tämän kuorma-automatkan aikana.


title: Swakopmundin suomalainen koulu

text: Kun oppilailla oli lomaa, ei koulukoti ollut aina tyhjillään, sillä se toimi kuumana vuodenaikana, so. joululoman aikaan, lähetystyöntekijöiden lomakotina.


title: Swakopmundin suomalainen koulu

text: Vuoteen 1965 tultaessa oppilaiden kotilomien määrä oli kasvanut kolmeen, kun kotiin päästiin pariksi-kolmeksi viikoksi myös pääsiäisenä. Tiet Otjiwarongoon olivat edelleen päällystämättömiä ja sadekelillä liukkaita, ja autotkin temppuilivat. Väinö Simojoki kertoo vuodelta 1965, että matka Ambomaalta Swakopmundia kohti alkoi 21.4. pääsiäisen jälkeisenä lauantaina, ja tarkoitus oli ajaa Engelasta Oniipan kautta Otjiwarongoon samana päivänä ja jatkaa siitä sitten junalla.


title: Swakopmundin suomalainen koulu

text: Oniipasta lähtien kyydissä olivat Simojoki, lähetyskentän esimies Arvo Eirola, piispa Leonard Auala vaimoineen ja yhdeksän koululaista. Matkalla kuitenkin International-merkkisen auton moottori alkoi yskähdellä, ja sille tuli kummallinen “hengenahdistus”:


title: Swakopmundin suomalainen koulu

text: Otjiwarongossa matkalaiset majoittuivat hotelliin, ja 13:een kasvanut lapsijoukko (mukana myös Kavangolta tulleet), jatkoivat seuraavan illan junalla eteenpäin. Simojoki jatkoi junassa valvoen lasten matkustamista”:


title: Swakopmundin suomalainen koulu

text: 1960-luvulla rakennettiin Tsumebista Ondangwaan päällystetty maantie, joka kulki Etoshan ohi niin, että eräässä vaiheessa siitä nähtiin vilaus. Hyvällä onnella oli edelleen mahdollista nähdä muutamia villieläimiä.


title: Swakopmundin suomalainen koulu

text: 1950- ja 1960-luvuilla Lähetysseuran työntekijöiden – ja samalla myös kouluikäisten lasten – määrä Lounais-Afrikassa kasvoi kaiken aikaa. Tämän vuoksi kiinteistöjä ostettiin lisää nopeahkoon tahtiin. Vuonna 1959 hankittiin talo toisesta rivistä. Talosta käytettiin virallisissa yhteyksissä nimitystä B-talo (koulu- ja koulukotirakennus nimettiin nyt A-taloksi.) 1960-luvulla hankittiin vielä rantarivistä yksi talo, ns. C-talo. Nyt vanha A-talo jäi koulukodiksi, kun B-talossa opetettiin keskikoululuokkia ja C-talossa kansakoululuokkia. B- ja C-talot toimivat myös opettajien ja heidän perheittensä koteina. Vuonna 1968 ostettiin vielä toisesta rivistä aivan koulukotia vastapäätä ns. ”paitamiehen talo”. Siitä tuli nyt koulurakennus, ja B- ja C-talo jäivät täysin opettajien asunnoiksi. Tämän jälkeen Vinetan kiinteistöjen hinnat alkoivat nousta. Ajoittain jouduttiin vielä vuokraamaan asuntoja muualta joitakin opettajia varten. Enimmillään koulussa oli 28 lasta. Heistä opettajien lapsia oli enimmillään viisi ja lisäksi kaksi alle kouluikäistä lasta.


title: Swakopmundin suomalainen koulu

text: 1980-luvulla Etelä-Afrikka kiristi viisumipolitiikkaansa sillä seurauksella, että Lähetysseuran työntekijöiden määrä Namibiassa laski kaiken aikaa. Näin myös lasten määrä oli laskussa. Niinpä lukuvuotena 1986–1987 koulussa oli enää vain kaksi oppilasta ja nämäkin kävivät tuona vuotena koulua Oniipassa Ambomaalla. Vuoden 1987 loppupuolella koulua kävivät Swakopmundissa kahden perheen viisi lasta. Toiminta jatkui enää vuoteen 1989 saakka.


title: Swakopmundin suomalainen koulu

text: Vuonna 2012 Suomen lähetysseuran omistuksessa olivat edelleen A-talo (koulukoti) ja C-talo (rantarivin talo). Niitä käytettiin Lähetysseuran entisten ja nykyisten työntekijöiden virkistys- ja lomakäyttöön, mikä oli yksi alkuperäisistä syistä hankkia kiinteistöjä Swakopmundista. Itse asiassa kuka tahansa halukas saattoi majoittua niihin maksua vastaan. Myös Namibian evankelisluterilaisen kirkon työtekijät käyttivät näitä kiinteistöjä paljon. Lähetysseura kuitenkin ilmoitti, että loppuvuodesta 2012 nämäkin kiinteistöt myydään. Hintojen arvioitiin olevan 240 000 € rantatalon osalta ja 210 000 € koulukodin osalta. Talojen arveltiin joutuvan purettaviksi, sillä arvokkaita olivat nimenomaan talojen tontit, etenkin rantatalon, sillä rantariviin ei enää kaavoiteta uusia tontteja. Namibian evankelisluterilainen kirkko samoin kuin kaikki Lähetysseuran työntekijät alueella vastustivat myyntiä. Kirkko oli erään piispansa kautta todennut, että nämä kiinteistöt ovat ”välttämättömiä” kirkolle. Facebookiinkin perustettiin kaikille avoin ryhmä ”Pelastetaan Swakopmundin koulukoti ja rantatalo”.


title: Swakopmundin suomalainen koulu

text: Kiinteistöt kuitenkin myytiin, mutta vanhan koulukotirakennuksen uudeksi omistajaksi tuli ambolainen Taimi Shejavali, joka aikoo pitää tämän rakennuksen edelleen majoituskäytössä. Kiinteistöjen myynnin myötä myös Facebookissa olevan ryhmän nimi muuttui muotoon “Swakopmundin koulukodin ystävät”.


title: Swakopmundin suomalainen koulu

text: Swakopmundin suomalaisen koulun johtajat ja koulukodin hoitajat Seppäsen (1994) mukaan:


title: Swakopmundin suomalainen koulu

text: Muutamista Swakopmundin suomalaisen koulun oppilaista on tullut tunnettuja suomalaisen kulttuurielämän hahmoja. Heitä ovat:


title: Swakopmundin suomalainen koulu

text: 110 entisestä oppilaasta ainakin 15 (13,6 %) on myöhemmin itse toiminut eri maissa Lähetysseuran lähettäminä lähetystyöntekijöinä. Mm. kaksi tämän koulun entistä oppilasta oli käynnistämässä Lähetysseuran työtä Kolumbiassa. Yksi on ollut SLEYn työntekijänä Euroopassa. Ainakin kuusi entistä oppilasta on väitellyt tohtoriksi.


title: Swakopmundin suomalainen koulu

text:
Tohtoriksi väitelleet ja heidän väitöskirjansa Fennica-tietokannan mukaan:
* Syntynyt Namibiassa, mutta ei ole käynyt Swakopmundin suomalaista koulua.


title: Swakopmundin suomalainen koulu

text: Swakopmundin suomalaista koulua käsitteleviä kirjoja on yhteensä kolme (ks. alla, “lähteet”), kahdelta eri kirjoittajalta. Kirjoittajista Tuula Olanterä on työskennellyt tämän koulun opettajana vuosina 1964–69 ja 1970–74, ja Kalle Seppänen vuosina 1976–79. Lisäksi Kalle Seppänen on laatinut tästä aiheesta vuonna 1994 kirkkohistorian pro gradu –työn Helsingin yliopiston teologisessa tiedekunnassa.


title: Korčula

text: Korčula on saari Adrianmeressä Kroatiassa. Saarella sijaitsee myös samanniminen kaupunki; Korčula.


title: Korčula

text: Korčulan saaren asukkaiden mukaan Marco Polo oli syntynyt tällä saarella.


title: Korčula

text: Korčulan kaupunki on tunnettu Moreška-miekkatanssiesityksistä, jossa kaksi kuningasta taistelee prinsessasta.


title: Miekkatanssi (tanssi)

text: Miekkatanssi on muinaisista ajoista lähtien tunnettu tanssi. Tanssissa esiintyvät usein miekoin aseistuneet miehet, jotka tanssivat musiikin tahdissa jäljitellen taistelutilannetta. Miekkatansseja esiintyy useassa kulttuurissa, ja ne poikkeavat toisistaan hyvinkin paljon.


title: John Douglas Deshotel

text: John Douglas Deshotel (s. 6. tammikuuta 1952 Basile, Louisiana) on yhdysvaltalainen roomalaiskatolinen piispa. Hänet vihki papiksi Dallasin hiippakuntaan Maurice Schexnayder 13. toukokuuta 1978. Hänet nimitettiin Dallasin vihkipiispaksi ja Covan titulaaripiispaksi 11. maaliskuuta 2010. Piispaksi vihkiminen seurasi 27. huhtikuuta. Pääkonsekraattorina toimi Kevin Joseph Farrell, jota avustivat Charles Victor Grahmann ja Michael Gerard Duca.


title: PSY

text: PSY (, lausutaan IPA:n mukaan [s͈ai]; en: /ˈsaɪ/ SY), oikealta nimeltään Park Jae-sang (, s. 31. joulukuuta 1977 Soul, Etelä-Korea) on eteläkorealainen rap-artisti. Kansainväliseen julkisuuteen PSY nousi kesällä 2012 julkaistulla kappaleellaan ”Gangnam Style”, jonka musiikkivideo on YouTuben viidenneksi katsotuin video yli 3,2 miljardilla katsomiskerralla.


title: PSY

text: Etelä-Koreassa syntynyt ja kasvanut muusikko on opiskellut Yhdysvalloissa sekä Bostonin yliopistossa että Berklee College of Musicissa.


title: PSY

text:
Parkin piti alun perin valmistua Bostonin yliopistosta, mutta hän kuitenkin menetti pian kiinnostuksensa opiskeluihin. Park alkoi käyttää rahojaan musiikkisoittimiin ja muun muassa tietokoneisiin. Kun Park oli opiskellut yhden lukukauden, hän lopetti opiskelunsa Bostonissa ja siirtyi opiskelemaan Berkleen musiikkiopistoon, Massachusettsiin. Sielläkään Parkia ei onnistanut ja hän lähti takaisin Etelä-Koreaan, jossa Park aloitti pian uransa laulajana.
Psy esiintyi ensimmäisen kerran televisiossa vuonna 2000.


title: Michael Gerard Duca

text: Michael Gerard Duca (s. 5. kesäkuuta 1952 Dallas, Texas) on yhdysvaltalainen roomalaiskatolinen piispa. Hänet vihki papiksi Dallasin hiippakuntaan Thomas Ambrose Tschoepe 29. huhtikuuta 1978. Hänet nimitettiin Shreveportin hiippakunnan johtoon Louisianaan 1. huhtikuuta 2008. Piispaksi vihkiminen seurasi 19. toukokuuta. Pääkonsekraattorina toimi Alfred Clifton Hughes, jota avustivat Michael Jarboe Sheehan ja Kevin Joseph Farrell.


title: Miekkatanssi

text: Miekkatanssi voi tarkoittaa ainakin seuraavia:


title: Letkunkiristin

text: Letkunkiristin on yleensä metallista – harvemmin muovista – valmistettu liitin, jolla letku kiristetään tiiviisti kiinni sen sisälle asennettuun osaan. Letkunkiristimiä on lukuisia eri malleja. Yhteistä lähes kaikille varmatoimisille kiristimille on mekanismi, jossa yhdellä tai useammalla ruuvilla kiristetään putken ympärille taivutetun vanteen päitä lähemmäs toisiaan. Letkunkiristintä käytettäessä on varmistauduttava, että liitettävän letkun ulkohalkaisija osuu kiristimen ilmoitetun vähimmäis- ja enimmäishalkaisijan väliin.


title: Mark Joseph Seitz

text: Mark Joseph Seitz (s. 10. tammikuuta 1954 Milwaukee, Wisconsin) on yhdysvaltalainen roomalaiskatolinen piispa. Hänet vihki papiksi Dallasin hiippakuntaan Thomas Ambrose Tschoepe 17. toukokuuta 1980. Hänet nimitettiin Dallasin vihkipiispaksi ja Cozylan titulaaripiispaksi 11. maaliskuuta 2010. Piispaksi vihkiminen seurasi 27. huhtikuuta. Pääkonsekraattorina toimi Kevin Joseph Farrell, jota avustivat Charles Victor Grahmann ja Michael Gerard Duca.


title: Torttila

text: Torttila on Harjavallan kaupunginosa, joka sijaitsee Kokemäenjoen eteläpuolella yhdystie 2453:n varrella parin kilometrin päässä kaupungin keskustasta. Sen rakennuskanta muodostuu pääosin 1950–1960-lukujen omakotiasutuksesta, mutta alueella on myös vanhoja maatiloja, jotka ovat samaa kulttuurihistoriallista kokonaisuutta Nakkilan puolella sijaitsevan Lammaisten kylän kanssa. Torttila, Lammainen ja Kokemäenjoen pohjoispuolella sijaitseva Pirilä muodostavat Lammaistenlahden kulttuurimaiseman, joka kuuluu Museoviraston määrittelemiin valtakunnallisesti merkittäviin rakennettuihin kulttuuriympäristöihin.


title: Torttila

text: Torttilaan ulottuu osa myös Harjavallan suurteollisuuspuistosta, ja lisäksi valtatie 2:n varrella on Bolidenin sekä Norilsk Nickelin tuotantolaitosten prosessijätteiden läjitysalueita. Vuonna 2018 saksalainen BASF ilmoitti rakentavansa Torttilaan akkutehtaan, jonka on tarkoitus aloittaa tuotantonsa vuoden 2020 lopussa.


title: Torttila

text: Ensimmäiset kirjalliset maininnat Torttilan kylästä ovat 1400-luvun puolivälistä, mutta asutusta on ollut jo paljon aikaisemmin. Vanhan Torttilan kylän alueelta on löydetty muun muassa pronssikautisia röykkiöhautoja sekä asuinpaikka Kiukaisten kulttuurin ajoilta. Torttila ja Lammainen olivat 800-luvulla syntyneen historiallisen Huovintien päätepisteitä Kokemäenjoen suulla. 1760-luvulla Torttila toimi muutaman vuoden markkinapaikkana, kun tapahtuma siirrettiin Merikarvialta Pohjanlahden rannikkokaupunkien porvariston keskinäisten riitojen vuoksi. Torttilan markkinapaikka toimi ruotujakolaitoksen aikana myös armeijan harjoituskenttänä.


title: Torttila

text: Sotavuosien jälkeen Torttilan asukasmäärä alkoi voimakkaasti kasvamaan Harjavaltaan perustetun suurteollisuuden myötä. Vuonna 1949 valmistui arkkitehti Erkki Huttusen suunnittelema koulu, joka lakkautettiin 1990-luvun alussa, ja lopulta rakennus purettiin 2018.


title: VTsIOM

text: VTsIOM (, lyh. ВЦИОМ) on valtiollinen, Venäjän federaation täysin omistama, juridisesti osakeyhtiönä (OAO) toimiva tutkimuslaitos, joka tekee mielipidetiedustelujen lisäksi myös muita sosiologisia tutkimuksia ja markkinatutkimuksia Venäjällä. VTsIOM:n päätoimipiste on Moskovassa. Tutkimuslaitosta pidetään vahvasti valtiojohtoon sidoksissa olevana; tutkimuslaitoksen johtokunnassa istuu myös Venäjän presidentinhallinnon edustaja. Laitos on yksi tunnetuimpia venäläisen henkisen ilmaston mittaajista; suuri osa mielipidetiedustelujen tuloksista julkaistaan VTsIOM:in lehdistötiedotteina.


title: VTsIOM

text: Tutkimuslaitos on kehittynyt vuonna 1987 käynnistetystä, alkujaan koko Neuvostoliiton kattaneesta valtiolliseen mielipiteiden tutkimuslaitoksesta. Tämän laitoksen tutkijat perustivat valtiojohdosta riippumattomamman Levada-keskuksen, joka nimettiin aluksi VTsIOM-A:ksi, mutta sittemmin nimettiin uutta keskusta vetäneen, VTsIOM:n entisen johtajan professori Juri Levadan mukaan.


title: VTsIOM

text: Luettelo VTsIOM:n johtajista:


title: Cherri Bomb

text: Cherri Bomb on vuonna 2008 perustettu yhdysvaltalainen rockmusiikkia soittava tyttöbändi. Heitä manageroi Samantha Maloney Holesta.


title: Hugo Bressane de Araújo

text: Hugo Bressane de Araújo (4. syyskuuta 1899 Machado – 9. kesäkuuta 1988) oli brasilialainen roomalaiskatolinen arkkipiispa. Hänet vihittiin papiksi 11. helmikuuta 1923 ja nimitettiin Bonfimin hiippakunnan johtoon 19. joulukuuta 1935. Piispaksi konsekroinnin suoritti 16. helmikuuta 1936 Helvécio Gomes de Oliveira, jota avustivat Octávio Augusto Chagas de Miranda ja Inocêncio Engelke.


title: Hugo Bressane de Araújo

text: 19. syyskuuta 1940 Bressane de Araújo sai nimityksen Guaxupén piispaksi. 3. syyskuuta 1951 hänet nimitettiin Belo Horizonten koadjuuttoriarkkipiispaksi ja Cotradan titulaariarkkipiispaksi. 7. lokakuuta 1954 hänet nimitettiin Marílian piispaksi arkkipiispan henkilökohtaisella arvonimellä. Hän osallistui Vatikaanin toiseen kirkolliskokoukseen ja jäi eläkkeelle 23. huhtikuuta 1975.


title: François Person

text: François Person SMA (19. syyskuuta 1890 Plouharnel – 8. heinäkuuta 1938) oli ranskalaissyntyinen roomalaiskatolinen piispa. Hänet vihittiin papiksi 11. heinäkuuta 1920 ja nimitettiin Costa d'Avorion apostoliseksi vikaariksi sekä Paraetoniumin titulaaripiispaksi 9. joulukuuta 1935. Piispaksi konsekroinnin suoritti 10. toukokuuta 1936 Augustin Hermann, jota avustivat Hubert Joseph Paulissen ja Louis Parisot.


title: Oriel College

text: Oriel College on viidenneksi vanhin Oxfordin yliopiston 38 collegesta. Sen perusti kuningas Edvard II vuonna 1326. College nimettiin Neitsyt Marian mukaan ja sen nimeksi tuli College of the Blessed Virgin Mary. Collegea alettiin kuitenkin aikojen saatossa kutsua nimellä Oriel College johtuen "La Oriole" -nimisestä rakennuksesta, jonka college sai haltuunsa pian perustamisen jälkeen.


title: Slackers – pinnarit

text: Slackers – pinnarit on Dewey Nicksin ohjaama vuonna 2002 ensi-iltansa saanut komediaelokuva.


title: Slackers – pinnarit

text: Elokuva kertoo kolmesta nuoresta, jotka huijaavat tiensä läpi koulun, mutta lopulta uhkaavat paljastua. Kuitenkin heidän toiminnastaan tietävä alkaa kiristää heitä.


title: Krugerrandi

text: Krugerrandi (afrikaansiksi "Krugerrand") on eteläafrikkalainen kultaraha. Rahan nimi on yhdistelmä 1800-luvulla eläneen buurijohtaja Paul Krugerin sukunimestä ja Etelä-Afrikan valuutan "randin" nimestä. Rahaa alettiin lyödä 1967 Etelä-Afrikan kultamarkkinoiden auttamiseksi.


title: Krugerrandi

text: Krugerrandi on suosittu sijoituskullan muoto: vuonna 1980 se kattoi 90 prosenttia maailman kultakolikkomarkkinoista.


title: Kivi-Pori

text: Kivi-Poriksi kutsutaan Porin keskustassa Kokemäenjoen tuntumassa sijaitsevia 1800-luvun jälkipuoliskolla rakennettuja kivisiä rantakortteleita.


title: Kivi-Pori

text: Kivi-Pori, eli Porin "vanha kaupunki", sijoittuu Kokemäenjoen Etelärannan ja Valtakadun väliselle alueelle. Idässä sitä rajaavat Keski-Porin kirkko ja Yrjönkatu. Se on yksi Suomen parhaiten säilyneitä ja vanhimpia kivirakenteisia kaupunginosia.


title: Kivi-Pori

text: Alueen rakennukset muodostavat tyylillisesti uusklassistisen ja uusrenessanssityylisen kokonaisuuden. Katunäkymät ovat yhtenäisiä ja myös sisäpihat ovat säilyttäneet alkuperäisen ilmeensä piharakennuksineen. Osa yksityisistä asuinrakennuksista ja kauppahuoneista on myöhemmin muutettu yleiseen käyttöön, kuten nykyinen Porin kaupungintalo. Kivi-Poriin lasketaan kuuluvaksi myös Keski-Porin kirkko puistoineen sekä raatihuoneen ja keskustan puistoakselin välissä sijaitseva Raatihuoneenpuisto. Osa alueen kaduista on päällystetty vanhan mallin mukaisesti mukulakivillä.


title: Kivi-Pori

text: Kivi-Pori on osa vuonna 2002 perustettua Porin kansallista kaupunkipuistoa. Se kuuluu myös Museoviraston inventoimiin Valtakunnallisesti merkittäviin rakennettuihin kulttuuriympäristöihin.


title: Kivi-Pori

text: Kivi-Pori syntyi vuoden 1852 Porin palon jälkeen. Lääninarkkitehti G. T. von Chiewitz laati uuden ruutukaavan, jossa ilmansuuntien mukaan kulkevat puistokadut jakoivat kaupungin neljään osaan. Tämän kaava-alueen ja joen väliin ei saanut paloturvallisuussyistä rakentaa kuin kivitaloja. Rantakortteleista rakentui nopeasti kaupungin varakkaan porvariston asuinaluetta. Paikkakunnan teollisuusmiehistä sinne rakennuttivat isot asuintalot muun muassa Fredrik Wilhelm Rosenlew ja Antti Ahlström. Kivi-Porissa on myös muutamia kaupunkipalosta säästyneitä taloja.


title: Kivi-Pori

text:
Keski-Porin kirkko on vuonna 1863 käyttöön vihitty uusgoottilainen tiilikirkko. Sen erikoisuutena on valuraudasta tehty tornin yläosa. Kirkko rakennettiin paikalle, jossa 1500–1600-luvuilla sijaitsi Porin kuninkaankartano.
Porin raatihuone on vuonna 1841 valmistunut Carl Ludvig Engelin suunnittelema uusklassinen rakennus. Se vaurioitui Porin palossa 1852, mutta otettiin korjaustöiden jälkeen uudelleen käyttöön. Kellotorni valmistui vuonna 1891. Rakennuksen edustalla sijaitsee Raatihuoneenpuisto, joka on entinen tori.
Porin taidemuseon rakennus on vuonna 1860 valmistunut vaaka- ja pakkahuone, jota laajennettiin 1897. Se saneerattiin museokäyttöön 1970-luvun lopulla.
Myös Junneliuksen palatsina tunnettu Porin kaupungintalo on yksityisasunnoksi rakennettu venetsialaistyylinen palatsi. Se on yksi Suomen merkittävimmistä uusrenessanssityylisistä rakennuksista.
Heinen talo on merikapteeni Oscar Heinen vuonna 1893 rakennuttama talo. Sen erikoisuutena on laivan märssykoria muistuttava torni. Rakennuksessa on pitkään toiminut evakelis-luterilaisten seurakuntien hallinto. Talon suunnitteli arkkitehti Ricardo Björnberg.
Porin Teatteri on uusrenessanssia edustava rakennus, joka valmistui vuonna 1884. Ruotsalaisen Johan Erik Stenbergin suunnittelemaa teatteritaloa pidetään yleisesti yhtenä Suomen kauneimmista.
Hotelli Otavan rakennuksessa toimi hotelli ja ravintola vuosina 1857–1985. Hotelli Otava oli lopettaessaan Suomen vanhin yhtäjaksoisesti toiminut hotelli-ravintola. Suomenkielinen teatteri sai alkunsa Hotelli Otavassa, kun Suomalainen teatteri antoi siellä ensimmäisen näytöksensä vuonna 1872.
Suomen Pankin talo on Valtakadulle vuonna 1913 valmistunut Gustaf Nyströmin suunnittelema rakennus. Suomen Pankin Porin konttori toimi siinä vuoteen 1993 saakka. Nykyään rakennuksessa on Porin kaupungin ympäristövirasto.
Mellinin talo on Etelärannassa sijaitseva talo, joka on valmistunut 1837. Se on yksi harvoista vuoden 1852 Porin palosta säilyneistä rakennuksista.
Nevanderin talo, myös nimellä "Signelinna" tunnettu, on vuonna 1895 valmistunut rakennus. Sen suunnitteli Signe Hornborg, joidenkin lähteiden mukaan maailman ensimmäinen arkkitehtitutkinnon suorittanut nainen.


title: Mansikoita ja verta

text: Mansikoita ja verta ("Strawberry Statement") on vuonna 1970 valmistunut amerikkalainen draamaelokuva.


title: Mansikoita ja verta

text: Elokuva kertoo 1960-luvun vastakulttuurista ja yliopistovallankumouksesta USA:ssa. Opiskelijat valtaavat yliopistorakennuksen lukittautumalla sen sisään. Elokuva käsittelee ajankohdan nuorison suosimia aatteita kuten hippiaatetta, kommunismia ja sodanvastaisuutta. Elokuva perustuu löyhästi James Simon Kunenin samannimiseen romaaniin, joka kertoo Columbian yliopiston mielenosoituksista vuonna 1968.Elokuva voitti Tuomariston palkinnon (Prix du Jury) Cannesin elokuvajuhlilla vuonna 1970.


title: Sharp (The Momentsin albumi)

text: Sharp on yhdysvaltalaisen kolmimiehisen The Moments -soul-lauluyhtyeen studioalbumi vuodelta 1975. Yhtye on sen itse tuottanut ja levy-yhtiö on All Platinum.


title: Sharp (The Momentsin albumi)

text: LP-levyn kanteen liitetyn tarran mukaan albumi sisältää hittikappaleet "Dolly My Love" ja "Look at Me (I'm in Love)". Näistä jälkimmäinen oli ykköshitti.


title: Sharp (The Momentsin albumi)

text: Kappaleiden tekijät ovat A. Goodman, H. Ray ja W. Morris, ellei toisin ole mainittu. Tekijöistä Goodman, Ray ja B. Brown ovat The Momentsin jäsenet. Albumin hitaita kappaleita ovat "Come Away with Me", "I Feel So Good Again", "When the Morning Comes" ja "Look at Me (I'm in Love)". Kappaleissa "I've Got the Need" ja "I Feel So Good Again" on tehokeinona puheosuus.Laulujen julkaisija on Sunbury Music.Sammy Lowe on tehnyt orkesterisovitukset ja L. O. St. Armand kappaleiden "Girls" ja "Look at Me" ranskannokset.LP-levyn luettelotunnus on All Platinum 9109 302 ja C-kasetin 7208 403. Markkinoinnista on huolehtinut Phonogram.


title: Sharp (The Momentsin albumi)

text: Euroopan markkinoille LP-levyjä on valmistanut Philips-levy-yhtiö Hollannissa. Tunnus on 6310 606.


title: Monte Rosso

text: Monte Rosso on Jon Sundellin ja Tuomas Milonoffin ohjaama lyhytelokuva vuodelta 2008. Elokuva on mustavalkoinen.


title: Monte Rosso

text: Veijarikomedia kertoo kesäisestä viikonlopusta Helsingissä. Päähenkilö Eki elää viikonloppuja varten ja tekee töitä vain rahoittaakseen niitä. Ohjaaja Sundellin mukaan Ekissä on Uuno Turhapuron piirteitä. Vahva slangidialogi on työryhmän käsialaa.


title: Monte Rosso

text: Tekijöiden mukaan mustavalkoisuudella haluttiin välttää muodinmukaisuutta. Kritiikissä todetaan että mustavalkoisuus luo elokuvaan nostalgista tunnelmaa, mutta mustavalkoisuutta lukuun ottamatta elokuva on täysin nykyaikainen. Juonta pidetään kliseisenä, replikointia kökkönä, näyttelemistä amatöörimäisenä, mutta kritiikissä näitä seikkoja ei pidetä puutteena, sillä elokuva on kriitikon mukaan tehty tunteella Helsinkiä kohtaan. "Pussikaljaelokuva" nähdään sen henkiseksi sukulaiseksi.


title: Batrakotoksiinit

text: Batrakotoksiinit ovat ryhmä steroidialkaloideja, jotka on eristetty nuolimyrkkysammakoiden nahasta. Batrakotoksiinit ovat voimakkaita neurotoksiineja, jotka lamauttavat hermosolujen ja lihassolujen natriumkanavien toiminnan. Tästä seuraa sydämen rytmihäiriöitä, sydämen pysähdys ja kuolema.


title: Batrakotoksiinit

text: Batrakotoksiineja on käytetty nimensä mukaan metsästysnuolten myrkkynä tappamaan saalis nopeasti. Tieteellisessä tutkimuksessa batrakotoksiinien avulla on tutkittu jänniteriippuvaisten natriumkanavien toimintaa.


title: Histrionikotoksiinit

text: Histrionikotoksiinit ovat alkaloideja, joita esiintyy luontaisesti eteläamerikkalaisissa nuolimyrkkysammakoiden heimoon kuuluvilla "Dendrobates histrionicus"-sammakoilla. Histrionikotoksiinin 283A rakenne selvitettiin vuonna 1971. Erilaisia histrionikotoksiineja on tunnistettu 16 kpl.


title: Histrionikotoksiinit

text: Ainetta sammakon nahassa voi olla 200 mikrogrammaa. Toksiini on kuitenkin niin mieto, että nimeä voidaan pitää harhaanjohtavana. Hiirikokeissa 1000 mikrogrammankaan altistus ei ollut kuolettava. Alkaloidit saattavat kuitenkin olla haitallisia sammakoiden saalistajille, johtuen toksiinin kitkerästä mausta ja vaikutuksista nikotiinireseptoreihin. Histrionikotoksiineja on käytetty nikotiinireseptorien toiminnan tutkimisessa, koska aine estää niiden toimintaa.


title: Nightwolf

text: Nightwolf on fiktiivinen hahmo Mortal Kombat pelisarjassa. Hänen ääninäyttelijänään toimii Larry Omaha.


title: Nightwolf

text: Nightwolf on shamaani ja intiaanipäällikkö. Hän on yksi Earthrealmin puolustajista. Nightwolfilla on ruskeat saappaat, harmaat housut, käsisuojukset, ruskea vaatetus, nuolenpääkoru kaulassa ja punaiset kasvomaalaukset sekä otsapanta.


title: Nightwolf

text: Pelissä Mortal kombat Nightwolf estää Quan Chitä toteuttamasta Shao Kahnin suunnitelmaa ottaa Earthrealmin sielut haltuunsa. Myöhemmin Nightwolf taistelee Sindeliä vastaan uhraten itsensä tuhotakseen Sindelin. Myöhemmin langennut Nightwolf taistelee Raidenia vastaan Netherrealmissa.


title: Nero (yhtye)

text: Nero on brittiläinen elektronista musiikkia soittava yhtye. Yhtyeen jäsenet ovat Daniel Stephens, Joseph Ray ja Alana Watson. Yhtyeen debyyttialbumi "Welcome Reality" sijoittui Britannian albumilistalla ensimmäiseksi vuonna 2011..


title: The Moments

text: The Moments oli yhdysvaltalainen alun perin kolmimiehinen soul-lauluyhtye. Levy-yhtiönsä All Platinumin/Stangin kotikaupungin mukaan se luettiin nk. New Jersey -soundin yhtyeisiin. Soul-musiikin alalajeista yhtyeen musiikki edusti sexy/soft/sweet soulia.


title: The Moments

text: The Momentsin ensimmäinen versio toimi vuosina 1968–1978. Se oli levy-yhtiönsä merkittävin kiinnitys ja kaupallinen menestys. Yhtye sai listoille 25 singleä, joista kärkipaikalle ylsivät "Love on a Two Way Street" (1970, tuottajana Sylvia Robinson) ja "Look at Me (I'm in Love)" (1975). Neljä muuta singleä oli Top 10:ssä. Yhtyeen menestyskappaleisiin kuului myös "Sexy Mama". Ice Cube on käyttänyt sitä vuoden 1992 albumillaan "The Predator" singlekappaleen "It Was a Good Day" samplenä.


title: The Moments

text: Singlejen lisäksi yhtye teki useita albumeita. Vuonna 1975 yhtyeeltä ilmestyi albumi "Sharp" (All Platinum 9109 302), joka sisälsi "Look at Me" -kappaleen lisäksi toisen singlemenestyksen "Dolly My Love".


title: The Moments

text: Vuonna 1976 ilmestyi mm. single "Jack in the Box" (All Platinum), jota on luonnehdittu diskokäyttöön sopivaksi.


title: The Moments

text: Saman vuoden "With You" (Stang 1030) -albumilla yhtye kokeili raskaampaa funk-imagoa ja albumi sisälsi myös neljä singlekappaletta. Tämän albumin lisäksi on suositeltu levyä "These Sex-Moments" (Stang 1023).


title: The Moments

text: Kokoelma-albumeista on suositeltu "Collector's Addition Vol. I" (Chess CH-91502). Se sisältää yhtyeen yhdeksän hittiä.


title: The Moments

text: Yhtyeen jäsenten vaihdettua levy-yhtiöksi Mercury Recordsin he joutuivat luopumaan entisestä nimestä ja alkoivat esiintyä omilla nimillään Ray, Goodman & Brown. Tällä nimellä ilmestyi ensimmäinen albumi vuonna 1979.


title: The Moments

text: The Moments -nimen käyttöoikeus jäi All Platinum -levy-yhtiölle ja uuden kokoonpanon ensimmäinen julkaisu edusti rap-tyyliä.


title: Myrskylän kotiseutumuseo

text: Myrskylän kotiseutumuseo on Myrskylän kirkon vanhan hautausmaan viereen kahteen viljamakasiiniin 1963 perustettu kotiseutumuseo. Museon kokoelmissa on seudun maanviljelyskalustoa, taloustavaroita, huonekaluja, käsitöitä ja tekstiilejä. Kotiseutumuseo sijaitsee valtakunnallisesti merkittävässä rakennetussa kulttuuriympäristössä vanhalla kirkonmäellä.


title: Myrskylän kotiseutumuseo

text: Myrskylän kotiseutumuseon rakennukset korjattiin katoistaan ja seinistään sekä maalattiin. Korjauksen jälkeiset toiminnan 30-vuotisavajaiset pidettiin 25. toukokuuta 2013 kello 11-16


title: Myrskylän kotiseutumuseo

text: Myrskylän kotiseutumuseo on kesäisin auki kello 11:30-14:30 elokuun loppuun sunnuntaisin. Siellä ei ole pääsymaksua, ja sitä pitää auki Eläkeliiton Myrskylän yhdistys ry.


title: Myrskylän kotiseutumuseo

text: Museon tiedottamista koordinoi Myrskylän kunnan vapaa-aikatoimi.


title: The Wicked Symphony

text: The Wicked Symphony on Avantasia-musiikkiprojektin studioalbumi, joka on julkaistu vuonna 2010 yhdessä Angel of Babylon -albumin kanssa.


title: The Wicked Symphony

text: Albumi ylsi Suomen virallisen listan sijalle 49.


title: Induktiovaaka

text: Induktiovaaka on laite jota käytetään magneettisten aineiden ilmaisemiseen ja esimerkiksi kolikoiden koostumuksen tarkkailuun.


title: Koutokeinon hyppyrimäki

text: Koutokeinon hyppyrimäki on Koutokeinossa Gálaniitoluodda-tien varrella sijaitseva hyppyrimäki. Mäki avattiin vuonna 1955 ja sen K-piste on 53 metrissä.


title: Koutokeinon hyppyrimäki

text: Hyppyrimäki on huonokuntoinen ja sitä ei ole käytetty viimeisten vuosikymmenten aikana.


title: Diana Lobačevskė

text: Diana Lobačevskė (s. 7. elokuuta 1980 Vilna) on liettualainen yleisurheilija. Hän kilpaili vuoden 2012 kesäolympialaisissa Lontoossa ja jäi naisten maratonissa 28. sijalle. Lobačevskė voitti Vilnan maratonin vuonna 2008 ja samassa tapahtumassa puolimaratonin 2009. Hän myös kilpaili yleisurheilun maailmanmestaruuskilpailuissa 2011 Daegussa.


title: Light Yagami

text: Light Yagami (夜神月, Yagami Raito) (s. 28. helmikuuta 1986) on Death Note -manga- ja -animesarjan päähenkilö. Hän löytää shinigami Ryukin pudottaman Death Note -muistikirjan ja päättää käyttää sitä puhdistaakseen maailman rikollisista. Japanissa tätä mystistä rikollisten tappajaa aletaan kutsua nimellä Kira (キラ).


title: Light Yagami

text: Animeversiossa Lightin ääninäyttelijänä toimii Mamoru Miyano ja sen englanninkielisessä versiossa Brad Swaile. Tatsuya Fujiwara näytteli häntä näyteltyjen elokuvien sarjassa, Swailen ollessa myös niissäkin englanninkielisenä äänenä. Näytellyssä televisiosarjassa Lightia näyttelee Masataka Kubota, ja yhdysvaltalaisessa elokuvassa hänen vastinettaan, Light Turneria, näyttelee Nat Wolff.


title: Light Yagami

text: Light on poikkeuksellisen älykäs nuori mies, mutta hyvin tylsistynyt, koska hänen mielestään maailma ei ole tarpeeksi oikeudenmukainen. Uskoen maailman "mädäntyneen" hän käyttää Death Notea poistaakseen maailmasta pahat ihmiset. Hän pyrkii tulemaan "uuden maailman jumalaksi".


title: Light Yagami

text: Death Noten käytön kautta Light alkaa kuitenkin omaksua ilkeitä ja julmia luonteenpiirteitä. Myötätunnon ja armon tunteet katosivat hänestä lopullisesti. Hän näkee itsensä myös ainoana, joka ikinä voisi pelastaa ihmiskunnan, ja että kaikkien hänen tekojensa pitäisi olla täysin oikeutettuja. Hän on valmis jopa tappamaan viattomia, vain välttyäkseen itse jäämästä kiinni.


title: Light Yagami

text: Koko sarjan ajan hän yrittää välttää maailman parhaan etsivän, L:n, ja myöhemmin tämän "todellisen" seuraajan, Nearin, epäilyjä.


title: Light Yagami

text: Lightin perheeseen kuuluvat isä Soichiro Yagami, joka oli myös Kira-tutkintayksikön johtaja, äiti Sachiko Yagami ja nuorempi sisko Sayu Yagami.


title: Seremonia

text: Seremonia on rituaali, joka on samalla juhlanomainen.


title: Seremonia

text: Seremonia voi olla uskonnollinen rituaali tai esimerkiksi häissä varsinainen vihkiseremonia eli vihkimistoimenpiteet, jotka suoritetaan tietyn rituaalin mukaan.


title: Paradiskullen

text: Paradiskullen on kuuden muovitetun hyppyrimäen muodostama mäkihyppystadion Örnsköldsvikissä Ruotsissa.


title: Paradiskullen

text: Isoimman hyppyrimäen mäkiennätys on Lauri Asikaisen hyppäämä 102 metriä. Kesällä Anssi Koivuranta on hypännyt samasta mäestä 104,5 metriä. Siellä hypättiin mäkihypyn maailmancupia vuosien 1985–1994 välissä kuusi kertaa.


title: Esikotelomätä

text: Esikotelomätä on mehiläisten toukkiin tarttuva tappava tauti. Taudin aiheuttaja on itiöllinen "Paenibacillus larvae" -bakteeri. Bakteeri tarttuu mehiläisten toukkiin ruokkijamehiläisten tuoman ruoan mukana, minkä jälkeen bakteerit lisääntyvät toukan suolessa. Kennon peiton jälkeen toukat kuolevat, mikä näkyy kennossa aukkoisena sikiöintinä ja tummuneina kennonkansina.


title: Lincoln College

text: Lincoln College on yksi Oxfordin yliopiston 38 collegesta. Sen perusti vuonna 1427 Richard Fleming, Lincolnin piispa. Kuninkaallisen erioikeuden collegen perustamiseksi myönsi kuningas Henrik VI. Ruusujen sota 1400-luvulla uhkasi collegen olemassaoloa, sillä perustamisluvan oli myöntänyt Lancaster-sukuinen hallitsija. Collegen perusti toiseen kertaan piispa Thomas Rotherham, joka hankki vuonna 1478 kuninkaallisen erioikeuden York-sukuiselta hallitsijalta Edvard IV:ltä.


title: Jousi

text: Jousi on energian varastointiin ja iskujen vaimentamiseen käytettävä kimmoisa rakenne tai kone-elin. Jouset on yleensä valmistettu teräksestä, mutta rakenteesta riippuen muitakin materiaaleja käytetään. Jousen venyttämiseen tai puristamiseen tarvittava energia on suoraan verrannollinen liikkeen pituuteen jousivakion mukaisesti.


title: Sikaruusu

text: Sikaruusu on sioilla esiintyvä bakteeritauti. Sikaruusun aiheuttaja on grampositiivisiin sauvabakteereihin kuuluva "Erysipelothrix rhusiopathiae" -bakteeri. "Erysipelothrix rhusiopathiae" -bakteeria löytyy maaperästä, pintavesistöistä, eläinten ulosteesta ja oireettomien kantajaeläinten risoista. Alle kolmen vuoden ikäiset siat ovat herkempiä sairastumaan kliiniseen tautiin.


title: Sikaruusu

text: Suomessa sikoja rokotetaan sikaruusua vastaan.


title: Sikaruusu

text: Sikaruusulla on todettu olevan neljä eri tautimuotoa, jotka jaotellaan oireiden voimakkuudeen ja tyypin perusteella.


title: Sikaruusu

text: Akuutti yleisinfektio aiheuttaa sairastuneelle sialle korkeaa kuumetta, niveljäykkyyttä, apaattisuutta ja kuoleman. Akuutissa ihomuodossa nähdään iholla taudille tyyppillisiä timantin muotoisia kohollaan olevia ihoalueita. Krooninen nivelmuoto aiheuttaa nivelten jäykkyyttä ja ontumista, joka vähitellen etenee nivelruston sidekudostumiseen. Krooninen sydänmuoto aiheuttaa syylämäisiä muutoksia sydänläppiin, josta voi olla seurauksena äkkikuolema.


title: Alexander Büttner

text: Alexander Büttner (s. 11. helmikuuta 1989 Doetinchem, Alankomaat) on alankomaalainen jalkapalloilija, joka pelaa Venäjän liigan Dynamo Moskovassa. Hän on pelipaikaltaan laitapuolustaja.


title: Alexander Büttner

text: Büttner aloitti jalkapallouransa VV Doetinchemin junioreissa. Hän siirtyi 11-vuotiaana Ajaxiin, jossa pelasi viisi vuotta ennen siirtymistä Vitesseen. Hän pelasi joukkueen A-nuorissa ja nousi edustusjoukkueeseen kaudella 2007–2008, jolloin hän debytoi Eredivisiessä. Büttnerin pelasi debyyttiottelunsa 15. maaliskuuta 2008. Hänet ajettiin ottelussa ulos kentältä, kun oli saanut kahden keltaisen kortin myötä punaisen kortin.


title: Salainen tehtävä

text: Salainen tehtävä () on vuonna 1937 ilmestynyt yhdysvaltalainen rikosdraamaelokuva, jonka ohjasi William A. Seiter. Draaman pääosissa ovat Robert Taylor, Barbara Stanwyck, Victor McLaglen ja Brian Donlevy.


title: Salainen tehtävä

text: "Salainen tehtävä" sai ensi-iltansa kotimaassaan 27. toukokuuta vuonna 1937 New Yorkissa ja maanlaajuinen ensi-ilta oli seuraavana päivänä. Suomen ensi-ilta oli 12. syyskuuta vuonna 1937. 20th Century Fox tuotti elokuvan.


title: Salainen tehtävä

text: "Salainen tehtävä" kertoo pankkiryöstäjistä, joiden johtajan sisarpuoleen (Stanwyck) peitehommissa oleva Yhdysvaltain laivaston luutnantti Richard Perry (Taylor) rakastuu.


title: The Net – verkko kiristyy

text: The Net – verkko kiristyy on vuonna 1995 ensi-iltansa saanut Irwin Winklerin ohjaama elokuva.


title: The Net – verkko kiristyy

text: Angela Bennett (Bullock) työskentelee IT-alalla järjestelmäasiantuntijana. Eräänä päivänä hän saa työkaveriltaan disketin, jolta löytyy takaovi keskeisimpiin järjestelmiin. Takaoven avulla rikolliset pystyvät esimerkiksi muuttamaan henkilöiden terveystietoja ja rikosrekisteriä. Saatuaan tietää Bennettin tietävän takaovesta, rikolliset yrittävät eliminoida Bennettin. Hakkerit hävittävät hänen henkilötietonsa viranomaisten tiedostoista ja hänet lavastetaan rikolliseksi.


title: The Net – verkko kiristyy

text: Elokuva oli kassamenestys tuottaen noin 111 miljoonaa dollaria.


title: Tolkki

text: Tolkki () on entinen kylä nykyisen Leningradin alueen Sosnovyi Borin kaupunkipiirikunnassa Venäjällä. Se sijaitsi Kaprionlahden rannalla viisi kilometriä Vääskylän rautatieasemalta lounaaseen.


title: Tolkki

text: Kylä mainitaan ensimmäisen kerran Novgorodin Vatjan viidenneksen verokirjassa vuonna 1500. Ruotsalaisvallan ajasta lähtien sen asukkaat olivat äyrämöisryhmän inkerinsuomalaisia, jotka kuuluivat Kaprion luterilaiseen seurakuntaan. 1860-luvulle saakka he olivat tilanomistajan maaorjia. Vuonna 1862 Tolkissa oli 9 taloa ja 64 asukasta. Seudun pääelinkeino oli kalastus. Kylän lähellä sijainneen kartanon yhteydessä toimi lasitehdas ja myöhemmin myös tiilitehdas.


title: Tolkki

text: 1900-luvun alussa Tolkki kuului Kaprion volostin Kirnun (ven. "Kernovo") kyläkuntaan ja vallankumouksen jälkeen Hevaan volostin ja sittemmin Oranienbaumin piirin Vääskylän kyläneuvostoon. Toisen maailmansodan aikana kylä jäi Oranienbaumin sillanpääaseman ulkorenkaaseen ja tuhoutui täydellisesti. Vuonna 1967 entisen kylän tienoille alettiin rakentaa Leningradin ydinvoimalaa. Nykyään paikalla on Tolkista kertova muistokivi.


title: Epibatidiini

text:
Epibatidiini on nikotiinin kaltainen yhdiste, joka nikotiinin tavoin aktivoi
aivojen nikotiinireseptoreita, joskin se aktivoi toisia reseptorialatyyppejä enemmän ja toisia vähemmän kuin nikotiini. Aikaisemmissa tutkimuksissa epibatidiinin on havaittu nikotiinin tavoin lievittävän kipua.
Epibatidiini on osoittautunut 200 kertaa tehokkaammaksi kivunlievittäjäksi kuin morfiini.


title: Epibatidiini

text: Epibatidiini löydettiin Ecuadorissa elävän nuolimyrkkysammakoiden heimoon kuuluvan sammakkolajin Epipedobates tricolor ihosta.


title: Epibatidiini

text: Epibatidiinin kemiallinen kaava on CHClN, moolimassa 208,687 g/mol ja CAS-numero 140111-52-0.


title: Vipiä

text: Vipiä () on kylä Leningradin alueen Jaaman piirin Laukaansuun kunnassa Venäjällä. Se sijaitsee Vipiänjoen varrella viisi kilometriä Laukaansuusta luoteeseen. Vuonna 2007 kylässä oli 69 vakituista asukasta.


title: Vipiä

text: Kylä mainitaan ensimmäisen kerran Novgorodin Šelonin viidenneksen verokirjassa vuonna 1571. Se on saanut nimensä Laukaanjoen suuhaarasta, joka muodostaa Laukaansuun ”saaren” (ven. "Ostrov"). Nimen taustalla on venäjän kielen verbi "vybit".


title: Vipiä

text: Vipiän kanta-asukkaat olivat Kosemkinan luterilaiseen seurakuntaan kuuluneita inkerinsuomalaisia. Ennen 1860-lukua he olivat valtion talonpoikia. Vuonna 1862 kylässä oli 115 asukasta. Sen sukuja olivat Harakka, Hirvi, Jänis, Kokko, Petra, Päähkenä ja Säkki.


title: Vipiä

text: Kylän pääelinkeinot olivat aikaisemmin maatalous ja kalastus. 1800-luvun lopulta lähtien seudulle muutti myös virolaisia. Vuonna 1896 kylään rakennettiin suomalais-virolainen rukoushuone, joka suljettiin 1930-luvulla. Vuonna 1899 kylä kuului Narvusin volostiin. Sen 200 asukkaasta oli väestönlaskennan mukaan suomalaisia 184 ja romaneja 16. Läsnä olleista 182 henkilöstä kaikki olivat luterilaisia.


title: Vipiä

text: 1920-luvulta lähtien Vipiä kuului Joenperän kyläneuvostoalueeseen. Toisen maailmansodan aikana saksalaiset siirsivät kylän asukkaat Suomeen. Neuvostoliittoon palattuaan heidät karkotettiin sisä-Venäjälle. Ensimmäiset vipiäläiset pääsivät palaamaan kotikyläänsä 1950-luvulla.


title: Vipiä

text: Nykyään Vipiän asukaslukua kasvattaa rakenteilla olevan Laukaansuun sataman läheisyys. Kylässä on kerhotalo, ja siellä asuu yhä inkerinsuomalaisia. Vipiäläinen Eino Säkki on toiminut Laukaansuun kunnan päämiehenä.


title: Venäjän presidentinhallinto

text: Venäjän presidentinhallinto () on Venäjän presidentin apuna toimiva laaja hallintokoneisto. Venäjän federaation presidentinhallinto sai alkunsa presidentti Boris Jeltsinin aikana heinäkuussa 1991. Presidentti Putinin aikana (2000–2008, 2012-) hallintoa on merkittävästi uudelleenorganisoitu, sen tehtäviä lisätty (esimerkiksi luomalla Venäjän jako federaatiopiireihin, joiden johdossa on presidentinhallinnon edustajat) ja henkilöstöä laajennettu. Venäjän presidentinhallinto laatii muun muassa lakiesitykset duumalle.


title: Venäjän presidentinhallinto

text: Presidentinhallinnon johtaja luetaan nykyään Venäjän valtiollisen vallankäytön sisimpään ytimeen yhdessä pääministerin ja presidentinhallintoon kuuluvan turvallisuusneuvoston sihteerin kanssa. Joulukuusta 2011 presidentinhallintoa on johtanut Sergei Ivanov.


title: Venäjän presidentinhallinto

text: Boris Jeltsinin kaudella (1991–2000)


title: Venäjän presidentinhallinto

text: Presidentti Vladimir Putinin kaudella (2000–2008)Presidentti Dmitri Medvedevin kaudella (2008–2012)Presidentti Vladimir Putinin kaudella (2012–)


title: Venäjän presidentinhallinto

text: Venäjän federaation presidentinhallinto on suuri organisaatio. Siinä työskenteli noin 2000 henkeä jo vuonna 1996 Anatoli Tšubaisin aloittaessa presidentinhallinnon johtajana. Lisäksi valtionhallinnon kontrolloimissa yrityksissä toimi tuolloin monikymmentuhantinen presidentinhallinnon osaksi nimittämä henkilöstö.Presidentinhallinnon toimitilat sijaitsevat Moskovan keskustassa useassa osoitteessa. Sillä on tiloja Kremlin alueella, toimitalo osoitteessa Staraja ploštšad 4 sekä Ilinka-kadulla. Kuvaavaa presidentinhallinnon nykyasemalle on, että jo Neuvostoliiton ajalla valtion tosiasiallinen valtakeskittymä eli kommunistisen puolueen keskuskomitean politbyro kokoontui samassa rakennuksessa Staraja ploštšadilla.


title: Venäjän presidentinhallinto

text: Presidentinhallinnolla on lisäksi lukuisia muita toimipisteitä, kuten toimistot kussakin federaatiopiirissä.


title: Kirjamo

text: Kirjamo () on kylä Leningradin alueen Jaaman piirin Laukaansuun kunnassa Venäjällä. Se sijaitsee Kurkolanniemen eteläosassa 11 kilometriä Laukaansuusta länteen. Vuonna 2010 kylässä oli 11 asukasta.


title: Kirjamo

text: Ivangorodin Petrovskin pogostaan kuulunut kylä mainitaan ensimmäisen kerran Novgorodin Šelonin viidenneksen verokirjassa vuonna 1571 nimellä "Zahonje Kirjanovo". 1580-luvun ruotsalaismiehityksen aikana se esiintyy muodoissa "Kÿrina, Kÿrÿma, Kÿriame, Kÿriama" ja vuosina 1618–1623 laaditussa maakirjassa nimellä "Keriama".


title: Kirjamo

text: Vuonna 1848 kylässä asui 83 inkerinsuomalaista, jotka kuuluivat Kosemkinan luterilaiseen seurakuntaan. Vuonna 1862 Kirjamossa ja sen vieressä sijainneessa samannimisessä kartanossa oli 16 taloa ja 94 asukasta. Kylän talonpojat olivat tilanomistajan maaorjia. Kirjamon sukuja olivat Heimo, Kiiranen, Lauritsa, Muurahainen, Styf ja Viljakkainen.


title: Kirjamo

text: Vuonna 1899 Kirjamo kuului kyläkuntana Narvusin volostiin. Sen 240 asukkaasta oli suomalaisia 221 ja ”sekoittuneita” 16. Läsnä olleista 224 henkilöstä luterilaisia oli 219. Paikallisia elinkeinoja olivat maatalous ja kalastus. Kylässä oli 1800-luvun lopussa rakennettu rukoushuone ja vuonna 1909 avattu semstvon koulu.


title: Kirjamo

text: Venäjän vallankumouksen jälkeen Kirjamo muodosti Narvusin volostiin kuuluneen kyläneuvoston. Vuodesta 1928 lähtien se kuului Konnun kyläneuvostoon. Vuonna 1928 kylässä oli 311 ja vuonna 1958 147 asukasta. Toisen maailmansodan jälkeen Konnun kyläneuvoston keskus siirrettiin Kirjamoon.


title: Kirjamo

text: Nykyään Kirjamo on vain muutaman vakituisen asukkaan kylä, mutta kesäisin sen väkiluku kasvaa moninkertaiseksi. Ainakin vielä 1990-luvulla kylässä puhuttiin venäjän lisäksi myös suomea.


title: Kirjamo

text: Kylästä on linja-autoyhteys Laukaansuuhun ja Jaamaan. Taloudellista toimintaa edustaa yksityinen maatila. Palveluihin kuuluu kauppa-auto.


title: Petri Rautiainen

text: Petri Rautiainen (25. joulukuuta 1965 Pori – 25. kesäkuuta 1999) oli suomalainen jääkiekkoilija.


title: Petri Rautiainen

text: Rautiainen aloitti liigauransa Porin Ässissä kaudella 1986–1987, jonka jälkeen hän siirtyi I-divisioonaan Joensuun Kiekko-Poikien joukkueeseen. Kahta vuotta myöhemmin Rautiainen oli mukana pudottamassa kasvatajaseuraansa Ässiä sarjaporrasta alemmaksi. Hän ei kuitenkaan enää seuraavalla kaudella jatkanut joensuulaisseuran riveissä, vaan pelasi I-divisoonaa Hockey-Reippaassa.


title: Petri Rautiainen

text: Siirttyttyään takaisin Joensuuhun Rautiainen pelasi I-divisioonan lisäksi vielä kauden SM-liigassa 1991–1992. Yhteensä hänelle kertyi kahden kauden aikana 74 liigaottelua tehopistein 3+1=4.


title: Petri Rautiainen

text: Viiden Joensuussa pelaamansa kauden jälkeen Rautiainen siirtyi Ruotsin toiseksi korkeimmalle sarjatasolle Allsvenskaniin Mörrums GoIS:n riveihin. Ruotsista Rautiaisen matka jatkui vuoden kuluttua Englantiin, jossa hän pelasi kaksi kautta British Ice Hockey Superleague-sarjassa Newcastle Cobrasin joukkueessa.


title: Petri Rautiainen

text: Vuonna 1998 Rautiaisella todettiin aivokasvain, joka onnistuttiin leikkaamaan. Kasvain kuitenkin uusiutui ja hän menehtyi kesäkuussa 1999. Newcastle Cobrasin seuraaja Newcastle Jesters jäädytti seuraavalla kaudella Rautiaisen pelinumeron 34. Hänen numeronsa oli jäädytettynä myös Jestersiä seuranneessa Newcastle Vipers-joukkueessa.


title: Akkadin kuninkaat

text: Lista Akkadin kuninkaista, tunnetaan myös nimellä Agade. Akkad oli suuri imperiumi antiikin Mesopotamiassa 3. vuosituhannella eaa.


title: Ruskomerietana

text: Ruskomerietana ("Alderia modesta") on merivedessä elävä, melko pienikokoinen kuoreton kotilolaji.


title: Ruskomerietana

text: Ruskomerietana on litteä, jopa yli 10 mm:n pituiseksi kasvava merietana. Ruumiin väritys on tumma ja levottoman kirjava, sillä läpikuultavaa pintaa kirjovat vihertävät tai ruskehtavat, joskus vaaleat laikut. Ruumiin ensimmäistä kolmannesta lukuun ottamatta selkäpuolella on runsaasti sormimaisia ulokkeita, joita voi olla yksilöstä riippuen jopa yli 30 kappaletta. Lisäksi pään sivuilla saattaa olla siipimäiset ulokkeet. Ruuansulatuskanavan voi nähdä ulokkeiden tai eläimen vatsapuolen läpi. Vatsapuolen jalka on selvästi varsinaista ruumista leveämpi. Eläimen selkäpuolen ulokkeiden rytmikkäällä liikkeellä on merkitystä ruumiinnesteen liikkeeseen, sillä "Alderia"-suvun merietanoilla ei ole erillistä sydäntä. Peräaukko on selkäpuolella eläimen takaosassa.


title: Ruskomerietana

text: Lajia tavataan Pohjois-Atlantin rannikolla Norjasta Ranskaan saakka sekä Itämeressä. Lisäksi se esiintyy Pohjois-Amerikan Tyynenmeren puoleisella rannikolla. Suomessa lajia tavataan ainoastaan hiekkapohjaisilla merialueilla.


title: Ruskomerietana

text: Ruskomerietana on täysin sidoksissa "Vaucheria"-suvun viherleviin. Se vaatii yli viiden promillen suolapitoisuutta. Lajin levinneisyyttä Suomessa ei tunneta kovin hyvin, mutta sitä tavataan harvakseltaan ainakin etelärannikolla. Kotiloille tyypilliseen tapaan laji on hermafrodiitti. Parittelussa kumpikin osapuoli laskee sukusolunsa sukuelimen kärjessä olevalla piikillä toisen osapuolen ihon läpi ruumiinonteloon.


title: Dupont (suku)

text:
Dupont on ranskalaisperäinen amerikkalainen suku ja sukunimi, jonka eri kirjoitustapoja voi olla "DuPont, Du Pont, du Pont, Dupont".
Kirjoitustapoina yleensä "du Pont" kun puhutaan yksilöstä ja "Du Pont" kun suvusta; jotkut Du Pontit kuten Samuel Francis Du Pont ovat valinneet "Du Pont"-muodon. Suvun yrityksen nimelle on vakiintunut "DuPont"-muoto. (Joskus kirjoitusasu voi olla "DuPONT".)


title: Dupont (suku)

text:
Suku on Ranskasta lähtöisin, ja nykyisin pääasiassa Yhdysvalloissa, mutta on levittäytynyt myös mm. Belgiaan, Pohjoismaihin, Englantiin, Kanadaan, Rhodesiaan.
Du Pont suku polveutuu Pierre Samuel du Pont de Nemoursista (1739–1817), pariisilaisen kellosepän pojasta ja Burgundien hugenotti-suvun jäsenestä, joka muutti Amerikkaan.


title: Dupont (suku)

text: Dupont-suku (nimi Dupont eri muodoissaan) on mukana monissa yrityksissä, ja itse DuPont-yhtiö on maailman huomattavin kemian- ja lääketeollisuuden materiaalien tuottaja ja innovaattori. Suvulla avioliitto-yhteyksiä Roosevelt-sukuun. Dupont-suku ja -yritys liitetty Yhdysvalloissa eniten Delawaren osavaltioon.


title: Dupont (suku)

text: Dupont-sukuun ja sanaan liittyviä nimiä ja artikkeleja:Pierre Samuel du Pont de Nemours'in jälkeläisiä:


title: Einari Oksa

text: Viktor Einari Oksa, vuoteen 1910 Grönqvist (4. lokakuuta 1891 Mikkeli – 25. joulukuuta 1953 Kemi) oli suomalainen kivääriampuja ja moninkertainen maailmanmestari.


title: Einari Oksa

text: Oksan vanhemmat olivat liikkeenhoitaja Viktor Grönqvist ja Ida Hämäläinen ja puoliso vuodesta 1919 Signe Dagmar Maria Mahlberg. Oksa kävi teollisuuskoulun 1914 ja toimi vuodesta 1927 alkaen Kemin Karihaarassa sulfiittitehtaan ylimestarina.


title: Einari Oksa

text: Ammunnan maailmanmestaruuskisoissa Haagissa vuonna 1928 Oksa sijoittui toiseksi vapaakiväärin pystyasennossa, samoin kuin seuraavan vuoden kisoissa Tukholmassa. Siellä hän kuului lisäksi kultaa pienoiskiväärillä voittaneeseen Suomen joukkueeseen. Vuonna 1930 Antwerpenissä Oksa saavutti ensimmäisenä suomalaisena ampumakuninkuuden voittamalla sekä vapaakiväärin maailmanmestaruuden yhteistuloksella 1 111 että pystyasennon, jossa hän teki maailmanennätystuloksen 359. Oksa osallistui kaikkiin ammunnan maailmanmestaruuskisoihin 1930-luvulla, voittaen vapaakiväärin makuuasennon vuosina 1933 Granadassa tuloksella 388 ja 1937 Helsingissä tuloksella 391. Vuonna 1935 Roomassa hän kuului Argentiina-patsaan voittaneeseen suomalaisjoukkueeseen. Kaiken kaikkiaan Oksalla oli neljä henkilökohtaista ja seitsemän joukkuemaailmanmestaruutta ja niiden lisäksi vielä kahdeksan Suomen ja kaksi Pohjoismaiden mestaruutta. Suomen ennätyksiä Oksa paransi kymmenkunta kertaa.


title: Porcelain Black

text: Alaina Marie Beaton (s. 1. lokakuuta 1985), joka tunnetaan paremmin taiteilijanimellä Porcelain Black, on yhdysvaltalainen laulaja-lauluntekijä. Hän aloitti uransa alle 18-vuotiaana nimellä "Porcelain And The Tramps".


title: Porcelain Black

text: Beaton varttui Sterling Heightsissa, Michiganissa. Hänen isänsä oli hiusmuotoilija. Hän omisti kampaamon ja vei tyttärensä muotinäytöksiin ja kuvauksiin. Beatonin vanhemmat erosivat hänen ollessaan kuusivuotias. Kun hänen äitinsä meni uudestaan naimisiin, he asettuivat Rochesteriin, missä hän kävi lukiota.


title: Porcelain Black

text: Porcelain Black oli alle 18-vuotias solmiessaan sopimuksen Virgin Recordsin kanssa. Hän ei ollut levy-yhtiön kanssa samaa mieltä tekemästään musiikista, ja hän yrittikin kolme vuotta päästä sopimuksesta irti.


title: Porcelain Black

text: Huhtikuussa 2012 Black meni naimisiin malli Bradley Soileaun kanssa.


title: Kaarlo Saari

text: Kaarlo Saari (20. kesäkuuta 1855 Mynämäki – 25. helmikuuta 1927 Helsinki) oli suomalainen kansanedustaja ja kotiteollisuusvaikuttaja.


title: Kaarlo Saari

text: Saaren vanhemmat olivat seppä Karl Lystman ja Vilhelmiina Mäkelä. Hän valmistui kansakoulunopettajaksi 1882 ja suoritti vielä samana vuonna ruotsalaisessa seminaarissa teollisuuskurssin. Saari toimi opettajana Kurikassa vuoteen 1917 saakka, samoin kuin Kurikan seurakunnan lukkari-kanttorina. Jo vuonna 1903 hän perusti Kurikkaan käsityöläiskassan, tarkoituksenaan tukea uudenaikaista puu-, rauta-, maalaus- ja nahka-alan kotiteollisuutta. Saari toimi kassan esimiehenä vuoteen 1917 asti, jolloin siitä tuli osakeyhtiö.


title: Kaarlo Saari

text: Suomen Sosialidemokraattisen Puolueen kansanedustaja Saari oli kahteen otteeseen, vuosina 1910–1917 ja 1924–1927.


title: Kaarlo Saari

text: Saaren ensimmäinen puoliso vuodesta 1887 oli Naima Matilda Ottilia Heidenberg (k. 1920) ja toinen vuodesta 1922 Hilda Amalia Heidenberg (k. 1931).


title: Ahmattikotilo

text: Ahmattikotilo, aikaisemmalta nimeltään pikkuahmattikotilo, ("Merdigera obscura") on pieni kotilolaji. Suomen lajiston kansallisessa uhanalaisarvioinnissa 2010 se on luokiteltu erittäin uhanalaiseksi (EN) ja on rauhoitettu Ahvenanmaalla.


title: Ahmattikotilo

text: Kotilon kuoren korkeus on 8–11 mm ja leveys 3,5–4,5 mm. Kuori on yleensä kauttaaltaan maa-aineksella, karikkeella ja eläimen ulosteilla naamioitu, pinnastaan hieman uurteinen, himmeä ja väriltään ruskea. Se kiertyy oikealle ja suuaukolla huuli on ulospäin taipunut. Eläin kykenee työntymään varsin pitkälle ulos kuoren suulta.


title: Ahmattikotilo

text: Ahmattikotiloa tavataan suurimmassa osassa Eurooppaa, Pohjois-Afrikassa sekä Kaukasuksella. Suomessa lajia tavataan ainoastaan Ahvenanmaalla, missä se on rauhoitettu maakunnan oman lainsäädännön turvin.


title: Ahmattikotilo

text: Laji elää lämpimissä metsissä, jotka kasvavat kalkkipitoisilla alueilla. Suomessa sitä tavataan lehtometsissä metsälehmusten rungoilla ja kotilot piilottelevat puun kuoren koloissa.


title: Ahmattikotilo

text: Lajia ei ole laajemmassa mittakaavassa arvioitu uhanalaiseksi.


title: Vidinin alue

text: Vidinin alue () on alue Bulgariassa. Se sijaitsee maan luoteiskulmassa Romanian ja Serbian rajalla. Alueen luontoa hallitsee Romanian rajalla virtaava Tonava ja siihen yhtyvät useat joet. Vidinin alueen väkiluku on laskenut 2000-luvun ensimmäisellä vuosikymmenellä. Vuoden 2001 väestönlaskussa alueen asukasluku oli 130 094, ja kymmenen vuotta myöhemmin siellä asui alle 100 000 asukasta. Vidinin alue on jaettu 11 kuntaan.


title: Hydrofoni

text: Hydrofoni on vedenalainen mikrofoni, jota voi käyttää esimerkiksi kaikuluotauksessa tai delfiinien tutkimuksessa.


title: Helena ja keijukuningatar

text: Helena ja keijukuningatar () on Àngel de la Cruzin ja Beatriz Ison käsikirjoittama ja Àngel de la Cruzin ohjaama espanjalainen animaatioelokuva vuodelta 2005. Elokuva kestää 85 minuuttia. Elokuvan ikäraja on K-7.


title: Helena ja keijukuningatar

text: Taikamaailman salainen portti aukeaa vain kerran vuodessa, tiettynä iltana. Mutta sen näkee vain, jos uskoo taikuuteen. Portin sisäpuolella odottaa Keijukuningatar, jolle voi esittää yhden toivomuksen.